הוועדה המיוחדת לעובדים זרים, כנסת 25, פרוטוקול מספר 24, 2023-10-17 00:00

אליהו (אלי) רביבו: בוקר טוב – עד כמה שניתן בנסיבות העניין הטרגיות להשתמש בביטויים של "טוב"

אליהו (אלי) רביבו:  ברשותכם, אני מבקש להתנצל על השינוי בשעת פתיחת הדיון

אליהו (אלי) רביבו:  בנסיבות הלא נורמליות שאנחנו נמצא בהן הלו"ז מתעדכן, כמה שהוא קשיח, מתעדכן מעת לעת בהתאם לדחיפויות, ועל כך אני שוב מבקש את סליחתכם

אליהו (אלי) רביבו:       אני מתכבד לפתוח את ישיבת הוועדה לעובדים זרים

אליהו (אלי) רביבו:  ראשית אני מבקש לחזק מכאן את חיילי צה"ל בסדיר ובמילואים ואת כל כוחות הביטחון הגיבורים ששומרים עלינו שמגנים עלינו ומכים שוק על ירך באויב גם בעת הזאת

אליהו (אלי) רביבו:  הלב נשבר מהמראות הקשים שעשה לנו דעאש עזה החל משבת 7 באוקטובר במהלך שמחת תורה

אליהו (אלי) רביבו:  במקום שנמצא את עצמנו, כל אחד על-פי דרכו ואמונתו, מציינים את היום המיוחד הזה מצאנו את עצמנו רצים בין מקלטים לחדרי מצב לקבל עדכונים

אליהו (אלי) רביבו:  ככל שחלפו השעות הבנו את גודל הטרגדיה

אליהו (אלי) רביבו:      אני מבקש לשלוח מכאן את תנחומיי למשפחות החללים, הנעדרים והחטופים, ולאחל החלמה מלאה לפצועים

אליהו (אלי) רביבו:  אני מבקש לתת כוח לכל משפחותיהם ולכל היושבים בציון; כי בדרך כזאת או אחרת ובמעגל כזה או אחר אין משפחה שהכאב, השכול והטרגדיה לא נוגעת בה

אליהו (אלי) רביבו:  החל מיום ראשון בבוקר כשהבנתי את גודל הזוועה החלטתי להקים את חמ"ל חברי הכנסת למתן סיוע והקלה בהליכים בירוקרטיים שנוצרו

אליהו (אלי) רביבו:  הבנתי שבהפתעה הגדולה שהמדינה על כל מערכותיה קיבלה את הזעזוע הזה נהיה חייבים להתגייס

אליהו (אלי) רביבו:  מתוך החמ"ל המרכזי הקמנו כמה תתי-חמ"ל לתת מענה במגוון רחב של נושאים

אליהו (אלי) רביבו:  אחד מהם זה זירוז הליכי הזיהוי של החללים וטיוב התהליך

אליהו (אלי) רביבו:  אני עומד בראש הקבוצה הזאת, ומיום ראשון בצהריים אני נמצא בבסיס הזיהוי ימים ולילות כמעט ללא הפסקה

אליהו (אלי) רביבו:       המראות שאני נחשף אליהם והריחות שספוגים בנשמה שלי ילוו אותי עד יומי האחרון

אליהו (אלי) רביבו:  עם ישראל עמד לאורך כל ההיסטוריה מול הרוצחים שבאו להשמידו

אליהו (אלי) רביבו:  גם הפעם יחד ורק ביחד ננצח אותם ונכניע אותם

אליהו (אלי) רביבו:  מכאן שלוחה תודתי והערכתי לחבריי באופוזיציה שידעו להתעלות מעל כל שיקול, ואנחנו עובדים יחד כתף אל כתף למען המטרה המקודשת

אליהו (אלי) רביבו:       בתוך אותה טרגדיה יש עשרות עובדים זרים שנרצחו בידי המחבלים הטרוריסטים; חלקם נטבחו, חלקם נחטפו – כל זה רק בגלל היותם שוהים בגבולות מדינת ישראל

אליהו (אלי) רביבו:  חשוב לומר שגם בימים הקשים האלה המטפלים הזרים קושרים את גורלם ואת חייהם בגורלם ובחייהם של המטופלים

אליהו (אלי) רביבו:  הם הולכים איתם יחד למרחב המוגן, והלכה למעשה מצילים את חייהם

אליהו (אלי) רביבו:  הפעילות שלהם והשליחות שלהם מקבלות משנה תוקף בימים אלה

אליהו (אלי) רביבו:      גם בשנת 2006 בזמן מלחמת לבנון השנייה התקיים דיון בוועדה הזאת בראשות חבר הכנסת לשעבר רן כהן

אליהו (אלי) רביבו:  הוא חתם את הדיון כך: "היעדר עזיבה של העובדים הזרים בימי המלחמה הוא אות כבוד והערכה גם לישראל, גם לעובדים הזרים וגם למדינות שמהן הם הגיעו

אליהו (אלי) רביבו:  העובדה שלא שמענו על עזיבה של אף עובד זר את המעסיק הסיעודי שלו היא אות מופת לעובדים הזרים שבהזדמנות הזאת במדינת ישראל ובשם הוועדה הזאת אפשר לומר להם מילה טובה – פשוט כל הכבוד"

אליהו (אלי) רביבו:       אני מאוד מקווה שגם ביום הזה זהו המצב ושימשיך ללוות אותנו

אליהו (אלי) רביבו:  יחד עם זאת ענף הסיעוד הוא לא הענף היחיד, וכידוע, ענף החקלאות הוא אחד הענפים המרכזיים שנפגעו במה שהוגדר עד לאחרונה "עוטף עזה", אך למעשה זה "עוטף ישראל"

אליהו (אלי) רביבו:  פניות רבות שהגיעו אליי מחלקי המשק השונים הציפו סוגיות מורכבות ומשמעותיות בנושא העובדים הזרים – סוגיות שיש לטפל בהן כבר היום

אליהו (אלי) רביבו:       המטרה שלי בישיבה הזאת היא לשמוע בקצרה מהי תמונת המצב בנושא העובדים הזרים בכל אחד מהענפים הרלוונטיים

אליהו (אלי) רביבו:  כמובן, נוכח ההתרחשויות במלחמה נבודד את שאר הדיונים האחרים, ולאחר שנשמע כאן בדיון סקירה מתומצתת ועניינית – שאני מבקש שלא תחזור על עצמה – בין דובר לדובר אני אחליט האם לקבוע דיונים נוספים בנושאים מסוימים בכל ענף ואנסה לסייע ככל יכולתי

אליהו (אלי) רביבו:  כמובן, בנושא העובדים בחקלאות אני מתכוון לייחד דיון מיוחד ובכוונתי ובשאיפתי, אולי אפילו עוד היום תוך כדי הפעילות שלי, אני מתכוון למצוא זמן ולהגיע לחקלאי העוטף עצמם ולעמוד מקרוב אחר האתגרים והצרכים שלהם

אליהו (אלי) רביבו:       אנחנו נתחיל מסריקה של פעולות הממשלה

אליהו (אלי) רביבו:  מרשות האוכלוסין, בבקשה, משה וענבל

ענבל משש: תודה, אדוני

ענבל משש:  בראשית דברינו נבקש, כמובן, להביע את צערנו העמוק למשפחות הנרצחים, לחזק את משפחות החטופים ולאחל החלמה מהירה לפצועים, ובין היתר גם לעובדים הזרים

ענבל משש:  אנחנו בטוחים שיחד ננצח

ענבל משש:       כפי שאדוני אמר מדינת ישראל נמצאת תחת מתקפת טרור נפשעת, וימים קשים עוברים על כולם גם במישור האישי, גם בלאומי ובטח במישור המקצועי

ענבל משש:  פעילות מנהל עובדים זרים החלה כבר ביום שבת בצהריים מיד כשקיבלנו מידע ראשוני על מעורבות של עובדים זרים במתקפה הרצחנית והמתועבת שהייתה בעוטף עזה

ענבל משש:  הפעולות הראשונות שעשינו היו לפתוח את מרכז הפניות שלנו באופן חירומי לעובדים זרים כך שיוכלו להתקשר ולבקש בקשות סיוע

ענבל משש:  כפי שאדוני יודע יש לנו קו פניות שנותן מענה בשפות; במקביל יצרנו קשר עם כל הקונסולים מהמדינות שאיתן אנחנו עובדים

ענבל משש:  אנחנו הגשנו להם אינפורמציה וסיוע שנדרש

ענבל משש:       כמובן, בסיוע לשכות פרטיות החל פינוי של עובדים זרים בחקלאות מאזור עוטף עזה

ענבל משש:  ההנחיה הייתה לתת להם להתאושש, לחשב את צעדיהם ולבחון מה הם מחליטים לעשות

ענבל משש:  שיבצנו אותם לחקלאים אחרים שאפשרו להם גם להתאושש וגם להחליט אם הם רוצים להמשיך לעבוד במדינת ישראל

ענבל משש:  צריך להבין – אני פגשתי את העובדים בעצמי בכמה מקומות

ענבל משש:  העובדים היו מפוחדים ומבוהלים, והיה צריך לתת להם זמן התאוששות

ענבל משש:       טיפלנו, כמובן, בפניות של השגרירות לחילוץ עובדים מאזורים שונים בעוטף והעברנו אותם למקומות הרבה יותר בטוחים; פתחנו את קו הפניות שלנו גם למתן סיוע נפשי על-ידי עובדת סוציאלית יחד עם מתורגמנית לשפות

ענבל משש:  כמובן, לנגד עינינו עומדים כמה דברים: קודם כול זאת המחויבות שלנו גם לעובדים הזרים שהגיעו למדינת ישראל למטרת עבודה בענפים השונים להבטיח את ביטחונם ושלומם; שנית, לאפשר רציפות תפקודית של המשק ומתן שירות חיוני לכל המעסיקים בכל הענפים

ענבל משש:  אנחנו עושים מאמץ לסייע לכולם בכל הענפים

ענבל משש:  היינו בקשר עם כל ההתאחדויות, כל משרדי הממשלה

ענבל משש:  אנחנו עובדים בשיתוף פעולה עם כולם כדי לזקק את הצרכים שעולים מן השטח ולהתאים את המענה שלנו

ענבל משש:  אנחנו מבינים שזאת העת להקל את כל הבירוקרטיות הנדרשות ולאפשר לכל הענפים במשק יכולת לעבוד בצורה הטובה ביותר כדי לשמור על הרציפות התפקודית

ענבל משש:       כפי שאדוני אמר, לא הייתה, חלילה, תופעה שעובדים זרים עזבו מטופלים סיעודיים

ענבל משש:  זה באמת אות כבוד

ענבל משש:  אני עברתי בין כל הענפים, ביקרתי בבתי אבות, ביקרתי בבתי מלון, ביקרתי עובדות זרות שפונו מהטבח בבארי ונמצאות עכשיו יחד עם הקיבוץ

ענבל משש:  ביקרתי עובדים בחקלאות

ענבל משש:       אין ספק שיש חשש

ענבל משש:  יש קצת אי ודאות וכל אחד מחשב את המסלול שלו

ענבל משש:  יחד עם זאת שמעתי הערכה גדולה מאוד למדינת ישראל, שמעתי נכונות להמשיך להישאר במדינת ישראל

ענבל משש:  לדעתי, זה אות כבוד גם למדינות שמהן מגיעות העובדים וגם לשגרירויות שעושות פה עבודה מצוינת וגם לעובדים הזרים

ענבל משש:  מנגד אני בהחלט יכולה להבין עובדים זרים שבוחרים לצאת ממדינת ישראל בעת הזאת; חלקם רוצים לצאת לתקופה של התאוששות ולחזור, וחלקם יחליטו בהמשך אם הם רוצים לשוב למדינת ישראל

ענבל משש:  אני שומעת הרבה סולידריות, הרבה הערכה למדינת ישראל על כל תקופת הזמן שהם היו כאן

ענבל משש:  גם החברה האזרחית עושה הרבה מאוד כדי לעטוף את העובדים הזרים ומסייעת בכל שניתן בכל הענפים וגם ההתאחדות מהאווירה

ענבל משש:       יחד עם השגרירות התאילנדית עברנו באתרים השונים וניסינו להעביר מסרים טובים גם לחזק וגם לסייע בכל מה שנדרש וכן לתת את אפשרות הבחירה בידי העובדים

ענבל משש:  נכון לעכשיו, לפי מידע שיש לי, כל השגרירויות שאיתן אנחנו עובדים השאירו את הבחירה בידי העובדים באופן וולונטרי האם הם ממשיכים לעבוד במדינת ישראל או האם הם בוחרים לעזוב

ענבל משש:       השגרירות התאילנדית – כפי שאמר אדוני, עובדים זרים שילמו בחייהם – גם נרצחו וגם נחטפו

ענבל משש:  אני, כמובן, לא יכולה למסור מידע כי אנחנו לא מקור מידע רשמי לנושא הזה

ענבל משש:  אז ודאי עזרנו לכל גופי הביטחון שעוסקים בכל מלאכת הזיהוי המורכבת ובמטה הנעדרים ומה שנדרש

ענבל משש:  משרד החוץ אולי יכול להוסיף על הדברים

ענבל משש:  אנחנו מנסים יחד איתם לעבור בשטח, להרגיע את הרוחות ולתת חיזוקים לעובדים וגם תמיכה נדרשת

ענבל משש:  כרגע שגרירות תאילנד הוציאה טיסות חילוץ של עובדים

ענבל משש:  גם היום בזמן שאנחנו כאן יש עובדים שיוצאים מנתב"ג

ענבל משש:  לפי מה שהשגרירות אמרה לי הם פתחו טופס שעובדים זרים יכולים להירשם

ענבל משש:  אני מניחה שחלק מהרישום הוא כפול, אבל הם דיברו על כ-6,000 עובדים שהביעו רצון לצאת

ענבל משש:  נכון לעכשיו המספרים הרבה יותר נמוכים, ויגיעו לכ-1,000 עובדים מתאילנד שיצאו  ממדינת ישראל מתוך 30,000 עובדים מענף החקלאות

ענבל משש:  אני לא יודעת מה יהיה בהמשך, וכולנו לא יודעים מה יהיה המצב הביטחוני

ענבל משש:  כולנו מקווים שידו של צה"ל תהיה על העליונה ושהמצב ישתפר

ענבל משש:  אבל כרגע הקריאה היא וולונטרית, היא לא קריאת פינוי של העובדים

ענבל משש:  יש כרגע אי ודאות

ענבל משש:  יש גם חשש בקרב עובדות בסיעוד שנמצאות בגפן עם המטופלים הסיעודיים

אליהו (אלי) רביבו: זה באזורים מסוימים או בכלל בארץ?      

ענבל משש: כל מי שהיה בעוטף פונה

ענבל משש:  כפי שאמרתי, פגשתי את העובדות הנהדרות של בארי

ענבל משש:  הן נמצאות כרגע עם הקיבוץ בים המלח

ענבל משש:  העובדות הזרות עוקבות אחר התקשורת, ומן הסתם מופעלים לחצים גם על המשפחות בחוץ

ענבל משש:  יחד עם זאת המספרים של יציאה של עובדים בענף הסיעוד הם כרגע מאוד זניחים

ענבל משש:  אני רואה מחויבות גדולה של העובדות הזרות למטופלים שלהן ולהישאר לצדם בעת הזאת

ענבל משש:  גם בבתי אבות זה עלה וחזר

ענבל משש:  כשביקרתי אתמול בבית האבות "הלפרין" באשקלון השגרירה העבירה מסרים בשיחת וידיאו שעשינו לעובדות

ענבל משש:  גם הפיליפינים, גם הסרי-לנקים, גם הנפאלים – כולם מחזקים את העובדים ועומדים לצד ישראל

ענבל משש:  זה מאוד מחמם את הלב ומרגש בעת הזאת

ענבל משש:  כפי שאמרת, זה אות כבוד

ענבל משש:  אנחנו בהחלט מנסים להכיל את כל הרגשות שצפים ולתת להם מענה בכל מיני אפשרויות סיוע שאנחנו נותנים בתמיכה נפשית,  בביקורים, במכתבים שהוצאנו, בטפסים ובהנחיות

ענבל משש:  גם בהנחיות לכל הלשכות בכל הענפים ליצור קשר עם העובדים הזרים ועם המטופלים; לבדוק ששלומם בטוב, לחזק אותם ולבחון האם יש בקשות מיוחדות שלא הגיעו לפתחנו ואנחנו יכולים לסייע

ענבל משש:  במקום שהלשכה יכולה לסייע היא עושה את זה, ובמקום שהיא צריכה להעביר אלינו בעיות שנותרו ללא פתרון אנחנו מגישים את הסיוע

ענבל משש:  היה חשוב מאוד להנחות את כולם ליצור קשר עם העובדים באופן אישי

ענבל משש:  אולי נשמע היום סקירה מהענפים השונים מה הם עשו

ענבל משש:       יש קצת דריכות, יש גם אי ודאות ויש חשש ובלבול אבל צריך לעקוב אחר תמונת המצב

ענבל משש:  אבל בענפים: חקלאות, בניין, סיעוד וסיעוד מוסדי ומלונאות אני לא רואה היקפים משמעותיים, אני לא יודעת להגיד לגבי התאילנדים

ענבל משש:  רצים סרטונים מאוד מזעזעים וזה משפיע על השיח בתאילנד ומשפיע על העובדים פה שצורכים שירותים ברשתות החברתיות, על החברים ששילמו בחייהם

ענבל משש:  לכן כרגע אני לא יודעת אבל, לפי השגרירות, כפי שאמרתי, כ-6,000 עובדים – חלקם התחרטו כי הם נמצאים במקום בטוח יותר ובוחרים להישאר

ענבל משש:  אז אנחנו נעקוב אחרי הנתונים בהמשך נוכל לספק תמונת מצב

ענבל משש:  אנחנו ביום ה-11, ואנחנו עוקבים אחר הדברים

ענבל משש:       כפי שאמרתי בעת הזאת אנחנו עושים כל מאמץ לתת מענה בכל הענפים

ענבל משש:  ההנחיה שלנו גם הייתה להעביר עובדים בענף הבניין מאתרים סגורים

ענבל משש:  אנחנו מנסים לעבוד על זה ולפתוח את האתרים אבל האתרים סגורים

ענבל משש:  העובדים הזרים לא מועסקים כרגע, והם יושבים בבתים

ענבל משש:  הייתה פנייה של שר העבודה אלינו ומנכ"ל הרשות אייל סיסו אישר מעבר זמני של עובדים מענף הבניין למפעלים קיומיים וחיוניים מוכרים כדי לתת מענה למשק שיש בו מחסור כרגע בכוח אדם

ענבל משש:  צריך לזכור שיש גם עובדים פלסטינים שלא מגיעים מעזה ובטח מיהודה ושומרון בגלל הסגר שהטיל שר הביטחון

ענבל משש:  יש החרגה של ענפים מסוימים אבל מהקולות בשטח אני שומעת שגם העובדים הפלסטינים חוששים

ענבל משש:  יש קצת עיכובים בכניסה במעברים ולכן מגיעים עובדים במספרים זניחים יחסית

ענבל משש:  עשינו הרבה הקלות בכל הענפים כדי לתת מענה

ענבל משש:  לענף מוסדות הסיעוד שצריך את כוח האדם הזה נתנו הנחיה זמנית של אי אכיפה

ענבל משש:  זה מסייע, לדעתי

ענבל משש:  הם מרכזים עכשיו מאמץ בגיוס עובדים מכל מיני מקומות נוכח זה שיש להם למעלה מ-1,000 עובדים זרים מנפאל

ענבל משש:  אבל גם תחת אותם פלסטינים שלא מגיעים הם מנסים לגייס עובדים

ענבל משש:  מה שחשוב זה להבטיח עכשיו את החוסן גם של העובדים הזרים וגם את הביטחון, את שלומם ואת בריאותם, וכמובן גם את הרציפות התפקודית של המשק

ענבל משש:  אנחנו מנסים יחד עם המשרדים האחרים לתכלל את כל הצרכים ולתת מענה

ענבל משש:       במלונאות נתנו אפשרות לנייד עובדים בין הרשת

ענבל משש:  כמובן, כל המלונות פונו לטובת אוכלוסייה מהעוטף והם עושים עבודת קודש במלונות כדי לתת מענה

ענבל משש:  גם אפשרנו העסקה של הפיליפינים באזור אילת – דבר שהיה מוגבל

ענבל משש:  אתמול גם ביקרתי בים המלח ושוחחתי עם המלונות

ענבל משש:  כרגע זה נותן להם מענה טוב, והם יכולים להמשיך לקיים את העבודה שלהם

ענבל משש:  גם דחיית מועדים לתשלום שנתנו למעסיקים של פלסטינים, דחיות והקלות במה שאפשר

ענבל משש:  זה פחות או יותר מה שעשינו עד עכשיו

ענבל משש:       חשוב לנו לבקר בשטח

ענבל משש:  ביקרנו גם בבתי חולים עובדים שמאושפזים, ואנחנו בקשר ישיר

ענבל משש:  יש לנו הרבה הערכה בעת הזאת לעובדים הזרים ולמדינות שעומדות לצדנו גם בכך שהן מאפשרות לעובדים להמשיך מתוך אותה מחויבות לעשות עבודה חשובה למשק הישראלי

ענבל משש:  אני אשמח לענות לכל שאלה

אליהו (אלי) רביבו: אני מאוד מודה לך

אליהו (אלי) רביבו:  אני מניח שאין מי שלא יכול היה להתרשם מכמות הביקורים והירידה לפרטים בשטח שאתם מבצעים, ואת באופן אישי באופן נרחב

אליהו (אלי) רביבו:       כמה שאלות שעלו במהלך הסקירה שלך שאשאל אותן במרוכז: האם אותם עובדים שמבקשים לצאת מהארץ קיבלו הצעות בעידוד המשרד שלכם לעבור לענפים אחרים באזורים שהם לא אזורי לחימה כדי שיישארו במאגר ויהיה קל יותר לשלב אותם חזרה במקום עיסוקם הקבוע? שנית, האם נבחנת אפשרות מתן מענק מקדם לעובדים ממגוון תחומים להשתלב חזרה בחקלאות באזור העוטף? שלישית, האם המשרד נערך לקראת העובדה שגם לאחר הלחימה, בוודאי בזמן הקרוב, ויכול להיות שגם בזמן הקרוב פחות לאחר הלחימה עובדים מעזה לא יגיעו, ולפיכך המשק יזדקק ליותר ידיים עובדות מחו"ל? שאלה רביעית: האם תוך כדי התהליך הזה אתם בוחנים אפשרות הבאת עובדים זרים ממדינות שאנחנו עובדים איתן וממדינות שעדיין לא התחלנו את העברת העובדים לארץ?      

ענבל משש: אני אענה לפי הסדר: לגבי אישור לעבור לענפים אחרים – עבדנו באופן מאוד מסודר למרות הכאוס הגדול מאוד

ענבל משש:  כל ההנחיות שהוצאנו הוצאו בחוזר ראש מינהל בצורה מסודרת לכל הענפים כדי שתהיה ודאות בתוך אותה אי ודאות קיימת

ענבל משש:  האישור לעבור לענפים אחרים ניתן אך ורק בענף הבניין שיכול לספק עובדים למפעלים חיוניים וקיומיים

אליהו (אלי) רביבו: למה? זאת השאלה

אליהו (אלי) רביבו:  את זה אני מבין ויודע – למה?      

ענבל משש: עשיתי סקירה על כל הענפים

ענבל משש:  עובדי סיעוד ביתי בוודאי שלא ניתן לנייד לענפים אחרים - -     

אליהו (אלי) רביבו: ברור

ענבל משש: - - עובדי מלונאות שמסייעים כרגע לאוכלוסייה האזרחית – ודאי שלא; עובדי מוסדות הסיעוד – וודאי שלא

ענבל משש:  האם אדוני מתכוון לענף החקלאות?      

אליהו (אלי) רביבו: אני מתכוון גם לענף החקלאות

אליהו (אלי) רביבו:  עובד שעובד בחקלאות ולא מעוניין להישאר במקום העבודה הקבוע שלו בשל היותו של מקום העבודה בשטח מלחמה פעיל מאוד, וניתן יהיה להשאיר אותו בארץ בענף חקלאות באזור אחר או בענף אחר אבל לא באזור לחימה, כדי שהמאגר יישמר בנפח שלו כמה שיותר

אליהו (אלי) רביבו:  זאת אומרת אם ננייד עובד בחקלאות מהעוטף לתחום אחר באזור שאינו אזור לחימה הרווחנו מכך שסיפקנו לו עבודה ומקום מגורים, ואנחנו הרווחנו והמעסיק הקבוע שלו הרוויח שהוא עדיין נשאר במאגר

אליהו (אלי) רביבו:  כי עובד שיצא יהיה קשה יותר להחזיר אותו; עובד שנשאר נמצא עדיין על גלגל התעסוקה ובשוך הקרבות הוא יוחזר למקום הקבוע שלו

ענבל משש: יש כ-5,700 עובדים זרים תאילנדים באזור העוטף

ענבל משש:  מרביתם נוידו למעסיקים בחקלאות

ענבל משש:  הם, כמובן, מתאוששים ויתאוששו - -      

אליהו (אלי) רביבו: זאת הייתה אחת היוזמות שלי – להעביר לאזור הערבה שהוא לא מוכה קרבות, לפחות לא בשלב הזה

ענבל משש: אנחנו אפשרנו לעבור לכל מקום בטוח אחר, לפי צורכי הענף

ענבל משש:  גם ככה הענף חסר ידיים עובדות, ומשרד החקלאות יוכל לאשש את זה

ענבל משש:  אדוני מכיר שיש החלטת ממשלה להביא 9,000 עובדים נוספים; אז אדוני יודע שבסוף הביטחון התזונתי זה גם העובדים הזרים, כוח האדם שיכול לסייע לענף הזה

ענבל משש:  אני נפגשתי ביום שישי עם התאחדות חקלאי ישראל, ואני בקשר עם כל ההתאחדויות שנוגעות לענף החקלאות

ענבל משש:  הצורך בעובדים זרים בענף הוא קריטי להמשך קיום הביטחון התזונתי ואספקת מוצרים בסיסיים של החקלאות

ענבל משש:  אני לא חושבת שזאת העת ושיש בכלל אפשרות כזאת, אבל משרד החקלאות יידע להסביר את זה אפילו טוב ממני, כנראה, כי הם יודעים להסביר את צורכי הענף

ענבל משש:  אני יכולה להגיד מה שמעתי מהם גם ממשרד החקלאות וגם מההתאחדויות: הצורך בידיים עובדות בחקלאות הוא קריטי ואקוטי, ואי אפשר להעביר עובדים מחקלאות לענפים אחרים כי צריך לסייע לחקלאות ולחקלאים

אליהו (אלי) רביבו: כשמגיע עובד כלשהו ואומר שהוא לא נשאר בארץ כי מסוכן פה והוא גם לא עובד ולכן אין לו למה להישאר כאן – אנחנו אומרים לו, בוא תעבור למקום שהוא לא בתחום החקלאות

ענבל משש: לאיזה תחום אדוני מתכוון?      

אליהו (אלי) רביבו: למגוון רחב של תחומים

אליהו (אלי) רביבו:  כל מעסיק שביום-יום שלו מסתייע בעובדים זרים פלסטינים שכרגע לא נמצאים - -     

ענבל משש: גם הפלסטינים לא הגיעו לעבודה בחקלאות

ענבל משש:  אז צריך להבין שהחקלאים ממילא נמצאים במחסור של כוח אדם אקוטי

אליהו (אלי) רביבו: קודם כול אני רוצה לדאוג לחקלאים באזור העוטף, ואין ספק שאני רוצה שעובד מסוים שעובד בחקלאות בעוטף יישאר

ענבל משש: אדוני, חשוב לשמור את העובדים בענף החקלאות קודם כול

אליהו (אלי) רביבו: ברשותך, גברת משש - -     

ענבל משש: אני אגיד שהם נוידו באופן זמני לחקלאים אחרים

ענבל משש:  אני מאחלת לכולנו שמהר מאוד נמשיך לראות בעוטף עזה חקלאות - -     

אליהו (אלי) רביבו: חד-משמעית

ענבל משש: - - ושהעובדים הזרים יחזרו חזרה למעסיקים המקוריים שלהם

אליהו (אלי) רביבו: חד-משמעית

אליהו (אלי) רביבו:  ואני אומר שכדי שזה יקרה בחזרה ובאופן מהיר - -     

ענבל משש: אז צריך לשמר אותם בענף החקלאות

אליהו (אלי) רביבו: תרדי רגע לסוף דעתי: אין צל של ספק שהשאיפה העליונה שלנו בנושא הזה היא שעובד בחקלאות באזור העוטף יישאר לעבוד בעוטף בחקלאות

אליהו (אלי) רביבו:  זאת מטרת העל

אליהו (אלי) רביבו:  אבל כיוון שאנחנו לא יכולים לכפות על עובד להמשיך לעבוד באזור שלא נעים לו - -     

ענבל משש: הם לא עובדים באזור העוטף

אליהו (אלי) רביבו: אין ברירה, תיאלצי - -     

ענבל משש: להמשך אדוני מתכוון?      

אליהו (אלי) רביבו: תנסי רגע להקשיב לי ולא רק לשמוע אותי

אליהו (אלי) רביבו:  עובד בחקלאות בעוטף – אנחנו מאוד מעוניינים לשמר אותו היום שימשיך לעבוד בחקלאות בעוטף, אפילו לתגמל אותו בבונוס

אליהו (אלי) רביבו:  שוחחתי כבר על כך עם שר החקלאות, וכרגע אני לא נותן לזה ביטוי

אליהו (אלי) רביבו:  אין ספק שזאת מטרת העל שלנו, ולצורך כך אמרתי שאני קובע דיון מיוחד ואני גם יורד קודם לשטח

אליהו (אלי) רביבו:  אבל עובד בחקלאות בעוטף ולא רוצה להישאר ומבקש לחזור לבית שלו בתאילנד – האם כדי לשמור אותו כך שברגע שהקרבות ייפסקו – כשידנו על העליונה, בעזרת השם – וכדי שהוא יוחזר במהרה למעסיק שלו לחקלאות בעוטף, האם לא נכון שבזמן הזה ננייד אותו או לחקלאות באזור אחר או לתחום עיסוק אחר באזור שאינו אזור מלחמה, וכך אנחנו גם מאפשרים לו להתפרנס בארץ, ללון בארץ, ואותו חקלאי שלמענו הוא הגיע יידע שהוא קרוב אליו ושברגע שמסתיימת המלחמה הוא חוזר אליו לאזור שלו ותחת ההעסקה שלו

אליהו (אלי) רביבו:  אני מדבר על אותם 6,000 שמבקשים לצאת

אליהו (אלי) רביבו:  אני לא מדבר על מי שכבר נויד לעבודה אחרת בארץ

ענבל משש: אבל אדוני שמע שיצאו רק 1,000; אז כל אלה שטרם יצאו ובוחנים האם לצאת או לא – הייתה בהלה בהתחלה והם נרשמו לצאת

אליהו (אלי) רביבו: אין בעיה

אליהו (אלי) רביבו:  לכן אני לא מדבר על אלה שיצאו בתבהלה הראשונה

ענבל משש: זה אותם אלה שנרשמו בשגרירות

ענבל משש:  אתה מדבר על אותה אוכלוסייה

ענבל משש:  אותם אלו נוידו לחקלאים אחרים באזורים שונים בארץ במקומות הרבה יותר בטוחים

ענבל משש:  אז הניוד היה בתוך הענף

ענבל משש:  יצאו 1,000, נרשמו 6,000 – אני מניחה שחלקם זה רישום כפול

ענבל משש:  נניח, בסדר?      

אליהו (אלי) רביבו: גברת משש, יש בתי מלון שבהם יש עובדים זרים שלנים שם?      

ענבל משש: מקצתם

ענבל משש:  חלקם שוהים עם הקיבוצים שלהם שפונו

ענבל משש:  הם לקחו את העובדים הזרים, והם כרגע מתאוששים יחד איתם

ענבל משש:  אז הם משמרים וגם מאפשרים להם להתאושש

אליהו (אלי) רביבו: אני אנסה לפשט את השאלה ולזקק את אותה כמות: האם יש עובדים זרים בחקלאות מאזור העוטף שעדיין לא משובצים בעבודה כלשהי ובוחנים את האפשרות לעזוב את הארץ?      

ענבל משש: ודאי

אליהו (אלי) רביבו: יופי

אליהו (אלי) רביבו:  רק עליהם אני מדבר, לא שום דבר אחר

משה נקש: יש להם חלופה של עבודה בחקלאות

אליהו (אלי) רביבו: זה לא מה ששאלתי, אני מתנצל

ענבל משש: אני לא מצליחה להבין את השאלה

אליהו (אלי) רביבו: אמנם אני עם שעת לינה אחת ביממה האחרונה אבל אני עדיין מרגיש שאני די מפוקס, תודה לאל, עם כל הצניעות

אליהו (אלי) רביבו:  אני מדבר על עובדים שבמקור עובדים בחקלאות בעוטף וכרגע לא עובדים באף עבודה והם לא נמצאים בעוטף, ובוחנים את האפשרות לחזור לארץ מולדתם – עליהם אני מדבר

אליהו (אלי) רביבו:  קיימים כאלה?      

ענבל משש: בוודאי

אליהו (אלי) רביבו: יופי

אליהו (אלי) רביבו:  זאת אומרת שהם לא עובדים במקום אחר, והם עדיין בארץ, והם בוחנים את האפשרות לעזוב את הארץ

אליהו (אלי) רביבו:  האם אותם ניתן לשבץ בעבודה כלשהי במקום שהם ירגישו בו בטוחים?      

משה נקש: בחקלאות במקומות - - - בארץ

משה נקש:  יש עוד עבודות חקלאות - - -     

ענבל משש: כרגע הבחירה היא בידי העובד

ענבל משש:  אנחנו הנחינו את הלשכות הפרטיות לשבץ אותם לעבודה בחקלאות ככל שהם מעוניינים

ענבל משש:  הבחירה היא של העובד

ענבל משש:  כפי שאמרנו, היציאה היא וולונטרית

ענבל משש:  אם עובד בוחר לצאת אנחנו מציעים לו עבודה במקום אחר

ענבל משש:  קיימת חלופה בתוך הענף

ענבל משש:  אנחנו לא מניידים עובדים בחקלאות לענפים אחרים – זאת לא העת ולא השעה

ענבל משש:  יותר מזה, החקלאים צריכים את העובדים האלה

ענבל משש:  צריך לקיים את הביטחון התזונתי

אליהו (אלי) רביבו: אין צל של ספק

ענבל משש: סלח לי שאני לא מפוקסת

ענבל משש:  יש לי בן במילואים, בעל במילואים - -     

אליהו (אלי) רביבו: שיחזרו לשלום, בעזרת השם

ענבל משש: - - אנחנו מלוויה ללוויה, לצערי

אליהו (אלי) רביבו: שיחזרו לשלום, בעזרת השם

ענבל משש: אז אני לא מפוקסת, אבל כפי שאמרתי יש עובדים זרים שהביעו רצון לצאת

ענבל משש:  כרגע הם ממתינים לטיסות חילוץ ונמצאים אצל חקלאים או במקומות אחרים

ענבל משש:  חלקם מתאוששים, חלקם מחשבים מסלול וחלקם חזרו לעבודה

ענבל משש:  פגשתי גם בקדימה עובדים זרים שחזרו לעבודה בשדות כי הם היו מעוניינים

ענבל משש:  אז כרגע נמצאים אצל החקלאים בקדימה עובדים באופן זמני

ענבל משש:  כשנשקם, בעזרת השם ובמהרה, את העוטף הם יחזרו למעסיק המקורי שלהם בחקלאות

אליהו (אלי) רביבו: מעולה

אליהו (אלי) רביבו:  זה האינטרס שלנו

אליהו (אלי) רביבו:  לשם אני מבקש לחתור

אליהו (אלי) רביבו:  זאת אומרת כל מי שלא משובץ בחקלאות בעוטף יכול לעבור לעבוד בחקלאות במקום אחר בלבד; ומי שלא, פשוט חוזר לארצו

ענבל משש: לצערנו, אבל כן

אליהו (אלי) רביבו: הבנתי

אליהו (אלי) רביבו:  קיבלתי תשובה, אני מבין את המגבלות

אליהו (אלי) רביבו:  אנחנו נצטרך להיערך גם לקראת זה

אליהו (אלי) רביבו:  אני אשמח אם תוכלי להתייחס, בבקשה, לשאר השאלות ששאלתי לעניין תגבור, לעניין תמרוץ

ענבל משש: לגבי תמרוץ – אנחנו בדיון אסטרטגיה במקביל

ענבל משש:  ב-11 הימים האלה ריכזנו מאמץ בחירום, במתן מענה לכל מה שהיה

ענבל משש:  במלחמה כמו במלחמה יש כאוס גדול בגורם ההפתעה

ענבל משש:  היינו צריכים לתת מענה לחיים של אנשים

ענבל משש:  בדיוני האסטרטגיה נעסוק בשבוע הזה

ענבל משש:  אנחנו עושים את זה גם בפורום ההנהלה של הרשות בראשות המנכ"ל

ענבל משש:  אז נחשוב על סל מענים

ענבל משש:  זה דיון אסטרטגי כדי לסייע, כמובן, לחקלאות במדינת ישראל ולעובדים הזרים

ענבל משש:  אחר כך נדבר על סל של דברים

ענבל משש:       לגבי השאלה האם נערכים לאחר הלחימה – עכשיו יש אי ודאות וקשה לקבל החלטות אסטרטגיות בתקופה של אי ודאות

אליהו (אלי) רביבו: איזו אי ודאות, גברתי?      

ענבל משש: כמה עובדים ייצאו - -     

אליהו (אלי) רביבו: אני לא מדבר על עובדים זרים שעוזבים את הארץ

אליהו (אלי) רביבו:  אני גם מדבר על עובדים פלסטינים, במיוחד עזתים

אליהו (אלי) רביבו:  צריך לקחת בחשבון שיהיו מעסיקים ישראלים שיעדיפו לא להעסיק עובדים פלסטינים, אפילו לא מאיו"ש, בוודאי לא בזמן הקרוב אחרי המלחמה

אליהו (אלי) רביבו:  ייתכן שאנשים מרגישים לא נוח, איבדו את האמון הבסיסי

אליהו (אלי) רביבו:  זאת מציאות שאנחנו לא יכולים להתעלם ממנה

קריאה: כבר היום רשויות מתנגדות

אליהו (אלי) רביבו: לא מפתיע אותי

קריאה: לא רק רשויות, גם הקבלנים עצמם

אליהו (אלי) רביבו: לא מפתיע אותי, אומר בכנות

קריאה: אומרים "לא אצלנו"

אלדד ניצן: אני יושב-ראש המעסיקים בענף הבנייה

אלדד ניצן:  כרגע אתרי הבנייה לא עובדים מתחילת המלחמה

אלדד ניצן:  העובדים בבית

אלדד ניצן:  הבעיה היא ברשויות המקומיות

אליהו (אלי) רביבו: זה אירוע אחר, תכף ניגע בזה

אליהו (אלי) רביבו:       גברת משש, ברשותך, נעשה הפוגה קטנה

אליהו (אלי) רביבו:  נמצא פה אדון שחייב לרוץ ללוויה, ואנחנו לא רוצים לעכב אותו

אילן גורדו: שלום, אני גזבר התאחדות בוני הארץ בפן הציבורי שלי; בפן הפרטי אני קבלן יזם שבונה בארץ, דור שני של קבלנים

אילן גורדו:  אני רוצה לחזק כמו יושב-ראש הוועדה וגברת ענבל את חיילי צה"ל ואת המשפחות

אילן גורדו:  אף פעם לא השתמשתי במה שאני אומר אבל אני אשתמש בזה פעם ראשונה: גם אני פגוע – אני מבעלי קפה "מומנט" בירושלים

אילן גורדו:  אני ראיתי זוועות שקשה לי לדבר עליהם

אילן גורדו:  אבל זאת הפעם הראשונה, אדוני היושב-ראש, שאני מזכיר את זה

אילן גורדו:       אני אתחיל ואגיש שאני מתפלא על אדוני היושב-ראש וגם עלייך, ענבל

אילן גורדו:  ענף הבניין לא מוזכר פה

אילן גורדו:  למה? למה ענף הבניין לא מוזכר פה בכלל?      

אליהו (אלי) רביבו: מר גורדו, סליחה שאני קוטע אותך

אליהו (אלי) רביבו:  אני לא רוצה להכות על חטא שנתתי לך קדימות לדבר לפני שנושא הבנייה הגיע לדיון

אליהו (אלי) רביבו:  הוא נמצא בחלק מסדר היום

אליהו (אלי) רביבו:  אתה פשוט הגעת אליי בתחילת הדיון ואמרת לי שאתה מבקש שאקדים אותך כמה שיותר כי אתה ממהר

אליהו (אלי) רביבו:  טבעי היה שהייתי נותן לך לדבר אחרי שהייתי מתחיל לגעת בנושא הבנייה

אילן גורדו: אני לא יכול לחכות אחרי שתדבר

אילן גורדו:  אני רק רוצה להגיד את האמת שלי

אליהו (אלי) רביבו: אבל אתה מתפלא למה עוד לא דיברנו על הבנייה

אילן גורדו: כי הוא לא הוזכר פה

אילן גורדו:  כענף חיוני הוא לא הוזכר פה בכלל

אליהו (אלי) רביבו: סליחה, סליחה

אליהו (אלי) רביבו:  אנחנו כרגע עוסקים בסקירה

אליהו (אלי) רביבו:  חלק מתחנות הסקירה יהיה ענף הבנייה

אליהו (אלי) רביבו:  יש פה נציגות של הסתדרות העובדים בענף הבנייה, יש פה נציגות של בוני הארץ

אליהו (אלי) רביבו:  לא הגענו לשם

אליהו (אלי) רביבו:  לפני שהתחלתי את הדיון ורק מטעמים אנושיים - -     

אילן גורדו: אני צריך לצאת ללוויה באשקלון של אחד הקבלנים שלנו

אילן גורדו:  אני מניח שגם ענבל צריכה להיות שם

אליהו (אלי) רביבו: אני מבין ומאמין

אילן גורדו:  אם אתה לא רוצה שאני אגיד את דבריי

אליהו (אלי) רביבו: אני רוצה שתגיד את דבריך אבל אתה לא יכול להתלונן למה לא דיברנו על הבנייה

אילן גורדו: אמרתי שזה בכלל לא הוזכר כענף חיוני

אילן גורדו:  לא דובר על זה בכלל

ענבל משש: אדוני, לא נגענו בענף הבניין כי האתרים סגורים

ענבל משש:  אני ציינתי איזה פעולות עשינו בחירום

ענבל משש:  אגב, פינינו עובדי בניין משדרות אז כן עשינו בענף הבניין אבל האתרים כרגע סגורים

ענבל משש:  כולכם יודעים את ההערכה הרבה שיש לנו לענף

ענבל משש:  אנחנו עומדים בקשר הדוק איתכם – גם עם התאחדות הקבלנים, גם עם התאחדות התאגידים

ענבל משש:  אלדד יגיד לך שבוודאי אתם ענף חיוני, קטר הצמיחה של המשק

ענבל משש:  אמרתי את זה כמה וכמה פעמים

ענבל משש:  אנחנו עומדים בקשר ישיר והדוק

ענבל משש:  כרגע האתרים סגורים אז לא ציינתי פעולות שנעשו

ענבל משש:  אנחנו נשמח לסייע לענף הזה כפי שאנחנו עושים בשגרה

אילן גורדו: אני בדיוק רוצה להגיד על זה שהאתרים שלנו סגורים

ענבל משש: בבקשה, אדוני

אילן גורדו: האתרים שלנו סגורים, ולדעת התאחדות בוני הארץ – ללא כל סיבה

אילן גורדו:  יש 22 אלף עובדים; 50% מהם יהודים, 50% מהם ערבים; 26 אלף זרים שבהם 12,000 מולדבים, 6,000 סינים, תורכים ואוקראינים ו-5,000 בחברות ביצוע

אילן גורדו:  עובדים ישראלים – נתנו להם לעבוד בכל מיני ענפים בכל מיני מקומות

אילן גורדו:  אדוני, אני שלחתי לך סרטון וכדאי שתצפה בו – איך מגרשים ברשויות עובדים ישראלים מאתר בנייה

אילן גורדו:  למה? למה? אנחנו נצטרך לבנות את העוטף

אילן גורדו:  קבלנים מחכים לעמוד כחיילים בהתנדבות להגיע לדרום ולבנות

אילן גורדו:  אנחנו נצטרך לבנות

אילן גורדו:  תחזקו אותנו כקבלנים כדי שנוכל לבנות

אילן גורדו:  אם נגיע חלשים לא נוכל לעבוד ולא נוכל לבנות

אילן גורדו:  אנחנו נותנים דירות, אנחנו מאכלסים אנשים מפונים משם

אילן גורדו:  אנחנו לא מדברים על העובדים הפלסטינים – עובדים זרים ישראלים לא יכולים לעבוד באתר בנייה? מאיזו סיבה? באיזו סמכות? אנחנו מבקשים וזועקים לסיוע שלכם

אילן גורדו:  למי הסמכות לסגור אתר בנייה? לראש רשות מקומית שאומר לא להחזיק ישראלים? שר השיכון הוציא אתמול מכתב לרשויות לתת לנו לעבוד

אילן גורדו:  לא מסתכלים עלינו ולא מתייחסים אלינו

אילן גורדו:  למה?      

אליהו (אלי) רביבו: אדון גורדו, אני מבין את הכאב שממנו אתה מוציא את דבריך הכנים, הנוקבים והברורים

אליהו (אלי) רביבו:  חשוב שנעשה סדר קטן: הוועדה שאני עומד בראשה, תפקידה לפקח על עבודת הממשלה ומשרדיה

אליהו (אלי) רביבו:  ההחלטה אם ענף כזה או אחר נותן שירות היא לא החלטה שנמצאת בידי הוועדה

אליהו (אלי) רביבו:  הוועדה יכולה לטפל ולהגיב אבל ההחלטה היא של המשרד הרלוונטי, של הצרכנים ושל הרשויות

אליהו (אלי) רביבו:  אני יכול להבין את כאבך אבל זה נושא רחב יותר ולא ממוקד בענף הזה

אליהו (אלי) רביבו:  אם משרד העבודה והרווחה, משרד הכלכלה ומשרד הבינוי והשיכון שקשורים לתפעול הענף יוציאו הנחיה כזאת או אחרת – עם זה ניתן לפנות

אלדד ניצן: הם פנו כולם

אלדד ניצן:  הרשויות עושות דין לעצמן

אליהו (אלי) רביבו: אני מבין

אלדד ניצן: אדוני, אני רק אמחיש לך שאמרת לפני כמה דקות כמה חשוב לשמר את העובדים הזרים

אליהו (אלי) רביבו: נכון

אלדד ניצן: הרבה מהעובדים הזרים הולכים הביתה כי אין להם עבודה

אלדד ניצן:  הם אומרים – אם אין לנו עבודה, אין לנו מה לעשות פה

אלדד ניצן:  אנחנו תוקעים גול עצמי לעצמנו

אליהו (אלי) רביבו: אני לחלוטין מבין

אילן גורדו: ענבל, אנחנו רואים זליגה

אילן גורדו:  20% מהמולדבים כבר עזבו

אילן גורדו:  והיום הסינים הודיעו לנו שהם גם רוצים לצאת

אליהו (אלי) רביבו: אני מבין אתכם לחלוטין

אליהו (אלי) רביבו:  אני מנסה להסביר שמהמקום שלי אני יכול להצטרף לפנייה של משרד הבינוי והשיכון

אליהו (אלי) רביבו:  אבל אני לא יכול להחליף את משרד הבינוי והשיכון ואני גם לא יכול להתערב בהחלטה של רשות מקומית אם להפעיל אתר בנייה או לא

אליהו (אלי) רביבו:  אני לא יכול להתערב בזה

אליהו (אלי) רביבו:  אני יכול להצטרף לפנייה

אילן גורדו: חשוב לי שזעקתנו תישמע לאוזניים קשובות גם שלך וגם של כל יושב-ראש ועדה שקשור לנושא הזה

אלדד ניצן: ביום שאחרי בעוטף עזה לא יהיה מי שיבנה

אליהו (אלי) רביבו: אני מבין לחלוטין ומזדהה עם זה

אליהו (אלי) רביבו:  אני יכול להבין שרשות מקומית אינה מסכימה שאתר בנייה יופעל בשטח סמוך לאזור מגורים קיים כשמי שפועל בשטח הוא פלסטיני, גם באישור

אליהו (אלי) רביבו:  אני יכול להבין

אלדד ניצן: אבל אין פלסטינים

קריאה: הפלסטינים לא יוצאים

אילן גורדו: אני אסביר: עובד פלסטיני לא נכנס

אילן גורדו:  עובד ערבי-ישראלי שיש לו תעודת זהות כחולה דינו כדיני במדינה שלנו

אילן גורדו:  הוא יכול להיכנס לכל מקום, הוא גם יכול להיכנס לכנסת

אליהו (אלי) רביבו: חד-משמעית

אליהו (אלי) רביבו:  אם לא הובהר פה מספיק חלק מעבודתי בתהליכי הזיהוי עוסקת גם בערביי ישראל, ואני מקדיש לכך שעות ומאמצים רבים

אליהו (אלי) רביבו:  אין לזה שום שייכות

אליהו (אלי) רביבו:  אני רק אומר שרשות מקומית שהחליטה לא לפתוח אתר בנייה משיקול כזה או אחר – אני מניח שאנחנו מבינים שאנחנו לא מכירים את כל השיקולים והאילוצים

אליהו (אלי) רביבו:  אני יכול להצטרף לפנייה של משרד הבינוי והשיכון ושל משרד הכלכלה ולהוציא עצומה משותפת שאקח בה חלק, בין היתר כדי לשמר את אותם עובדים להמשך הפעילות לאחר המלחמה

אליהו (אלי) רביבו:  אני לא יכול לקבוע להם

אליהו (אלי) רביבו:  אם משרד הבינוי לא יכול לקבוע להם, בוודאי אני לא יכול לקבוע להם

אילן גורדו: אדוני, אני לא ביקשתי שתקבע להם

אילן גורדו:  אני חוזר ואומר: זעקתנו חשוב שתישמע גם לאוזניך

אלדד ניצן: זאת גם זעקה של המדינה

אילן גורדו: זאת זעקה מדם לבי - -     

אליהו (אלי) רביבו: אני מכיר אותה, אני רגיש כלפיה ואני לא מבטל אותה

אילן גורדו: אנחנו הקטר שמוביל את המשק

אליהו (אלי) רביבו: יש הרבה קטרים והרבה קרונות ואני לא מבטל, חלילה, אף אחד על חשבון השני

אליהו (אלי) רביבו:  אני מבין את זה לחלוטין

אליהו (אלי) רביבו:  הסברתי לך את הפוזיציה שהוועדה הזאת נמצאת בה ואני כיושב-ראש שלה

אליהו (אלי) רביבו:       אני רוצה להקשיב להתייחסות של נציגת משרד הבינוי והשיכון, הגברת מיכל ארן, בבקשה

אליהו (אלי) רביבו:  היא נמצאת איתנו בזום

אליהו (אלי) רביבו:  אם אפשר, בבקשה, שאנשי המחשוב ייתנו פה פוקוס לשידור שלה

אליהו (אלי) רביבו:  מיכל, המיקרופון שלך מושתק

מיכאל אורן: שומעים אותי?      

אליהו (אלי) רביבו: עכשיו כן

אליהו (אלי) רביבו:  גם כמעט רואים

מיכאל אורן: מצוין

מיכאל אורן:  אני מתנצלת שאני מהבית

מיכאל אורן:  בעלי במילואים משבת, ואני עם ילדים קטנים

אליהו (אלי) רביבו: שיחזור לשלום

מיכאל אורן: אמן

מיכאל אורן:  תודה רבה

מיכאל אורן:  שומעים אותי?      

אליהו (אלי) רביבו: כן

מיכאל אורן: היו כאן היבטים שונים של ענף הבנייה

מיכאל אורן:  דבר ראשון, היכולת של הרשויות - - -     

אליהו (אלי) רביבו: אני מתנצל, תיאלצי לשפר את השידור

אליהו (אלי) רביבו:  אנחנו לא מצליחים להבין את הסקירה שלך, גברת מיכל

ענבל משש: היא אמרה שנושא סגירת האתרים מצוי בבדיקה משפטית

אליהו (אלי) רביבו: אוקיי

אליהו (אלי) רביבו:  עד שתשופר הקליטה – אני רוצה, בבקשה, לשאול את נציגת ביטוח לאומי

אליהו (אלי) רביבו:  זה לא שייך לגברת גבאי אף על פי שהיא בדרך כלל הכתובת שאני מפנה אליה שאלות

אילן גורדו: אדוני, תודה רבה על זכות הדיבור

אליהו (אלי) רביבו: אני מודה לך, ואני מבטיח שהנושא הזה לא ייעלם מעינינו ומאוזנינו

אליהו (אלי) רביבו:  זה נושא שנבקר אותו, נפקח עליו ונמליץ על חלופות ועל פתרונות יצירתיים, כפי שאנחנו משתדלים לנהוג

אילן גורדו: תודה רבה

אילן גורדו:  בשורות טובות

אליהו (אלי) רביבו: דרך צלחה

אליהו (אלי) רביבו:       ביטוח לאומי אמון על הטיפול בנרצחים מבין העובדים הזרים

אליהו (אלי) רביבו:  אני מבקש לדעת איך המדינה מתנהלת בממשק הזה; לקבל סקירה לגבי מספר הנרצחים המדווחים והמזוהים מבין העובדים הזרים; לדעת מהם זכויותיהם, ואיך בני משפחותיהם מממשים את הכספים; איך מטפלים ומי מטפל בהטסת הגופה וכל הסידורים הנדרשים; האם ביטוח לאומי בשיתוף משרד החוץ שואף לקבל דגימות DNA ממשפחות הנרצחים לצורך זירוז תהליך הזיהוי

אליהו (אלי) רביבו:  אני אשמח לקבל את הסקירה על השאלות שהעליתי פה

נטלי גבאי לוי: אני מנהלת אגף סיעוד בביטוח הלאומי

נטלי גבאי לוי:  מדובר בעובדים זרים אז ההתייחסות תהיה מהאגף שלנו אף על פי שיש לנו אגף שמטפל בנושא של נפגעי פעולות איבה

אליהו (אלי) רביבו: את מתייחסת לכלל העובדים הזרים שנפגעו

נטלי גבאי לוי: אני מתייחסת גם לנושא של איבה וגם ברמת הסיעוד

נטלי גבאי לוי:  מהרגע הראשון הבנו את גודל האסון ועם מה אנחנו הולכים להתמודד

נטלי גבאי לוי:  חשוב לציין שבביטוח הלאומי העובדים הזרים הם חלק בלתי נפרד מהאזרחים

נטלי גבאי לוי:  אין איזושהי התייחסות מיוחדת לעובדים זרים

נטלי גבאי לוי:  הזכויות שלהם, ההטבות, התגמולים שהביטוח הלאומי נותן שווי ערך למה שאזרחי מדינת ישראל זכאים

נטלי גבאי לוי:  אין הפרדה בחוק

נטלי גבאי לוי:       פיתחנו בימים האחרונים בזכות מערך הדוברות וההסברה שלנו הרבה מאוד מידע למשפחות הנרצחים, לפצועים

נטלי גבאי לוי:  יש מוקדים ייעודיים והרבה מאוד מידע שמתפרסם באתר שלנו, ברשתות החברתיות: פייסבוק, אינסטגרם, טלגרם

נטלי גבאי לוי:  כל הזמן עולה שם מידע גם ברמת מוקדים ייעודיים שהקמנו שנותנים תמיכה ומענה בשפות שונות

נטלי גבאי לוי:  כמובן, כל עובדי הביטוח הלאומי מגויסים מהבית או מכל מקום – כולנו  עובדים בכל הכוח ונותנים מענה לכלל משפחות הפצועים ולחללים, ביקורים בבתי החולים, ביקורי תנחומים, לצערי

נטלי גבאי לוי:  אנחנו נאלצים להגיע גם לבתים האלה וגם להלוויות

נטלי גבאי לוי:       אני לא יכולה להתייחס לרמת הנתונים

נטלי גבאי לוי:  אני מניחה שאדוני יודע שמלאכת הזיהוי טרם הסתיימה, ואנחנו לא כל כך יודעים להגיד - -      

אליהו (אלי) רביבו: אלה לא היו השאלות שלי, גברתי

נטלי גבאי לוי: שאלת כמה עובדים זרים נרצחו

נטלי גבאי לוי:  אז אני עדיין לא יודעת להגיד

אליהו (אלי) רביבו: שזוהו

נטלי גבאי לוי: כרגע אנחנו מטפלים ב-17 מקרים של הטסות לחו"ל

נטלי גבאי לוי:  אני לא יכולה להגיד שהם עובדים זרים

נטלי גבאי לוי:  כמובן, הביטוח הלאומי מממן את הטסת הגופה בין זה עובד זר או תייר ששהה בארץ

נטלי גבאי לוי:  אנחנו עדיין לא יודעים לעשות את ההבחנה, וברגע שנוכל נמסור את המידע הזה לוועדה

נטלי גבאי לוי:       אנחנו מממנים את כל הטיפול בהטסת הגופה לחו"ל; אנחנו מפצים את המשפחות בחו"ל גם בתגמולים ממש כמו שאנחנו נותנים בארץ

נטלי גבאי לוי:  הפצועים שנשארים בארץ, מן הסתם, זכאים לקבל תגמולים כמו אזרחים

נטלי גבאי לוי:  יש הרבה מאוד הטבות שאני לא אמנה כאן, אבל גם לחו"ל אנחנו מעבירים מענקי אבל

נטלי גבאי לוי:  אם עובד זר היה נשוי אז אשתו תקבל מענק התאלמנות

נטלי גבאי לוי:  אנחנו גם מסייעים בנושא הקבורה ובסיוע לסדר מקום לקבורה

נטלי גבאי לוי:  למה עוד רצית שאתייחס?      

אליהו (אלי) רביבו: לדעתי, ענית לי על כל מה ששאלתי, חוץ מעניין ה-DNA ועוד הרבה מעבר לזה

אליהו (אלי) רביבו:  מהסקירה שלך אני רק יכול, עם כל הצניעות, להעריך עוד יותר את הרגישות, ההגינות וההומניות של מדינת ישראל ושל המערכות שבה שבאות לידי ביטוי בטיפול שלכם

אליהו (אלי) רביבו:  אני לא יודע אם יש מדינה בעולם שמגיבה כך במקרים כאלה, ולמעשה, קושרת את גורלה בגורל הקורבנות באשר הם

אליהו (אלי) רביבו:  אני מרוגש, ושוב יותר גאה להיות חלק מהעם הזה ומהמדינה הזאת

אליהו (אלי) רביבו:       אני אשמח אם תוכלי, בבקשה, לפרט מעט יותר על הטיפול הראשוני בנפגעי חרדה בקרב העובדים הזרים מעבר למה שגברת משש סקרה לפנינו

נטלי גבאי לוי: אין בעיה

נטלי גבאי לוי:  אני רק אתייחס לעניין ה-DNA

נטלי גבאי לוי:  הביטוח הלאומי לא אמון על זיהוי

נטלי גבאי לוי:  לכן אנחנו לא נוקטים פעולות, אנחנו כן שותפים בחמ"ל וכן מסייעים ככל יכולתנו

אליהו (אלי) רביבו: זאת הייתה השאלה שלי

נטלי גבאי לוי: אנחנו שותפים בחמ"ל ונמצאים עם כל המערכות שלנו ונותנים סיוע ככל שאנחנו יכולים

נטלי גבאי לוי:  אבל אנחנו לא אמונים באופן ישיר כמשרד שמתכלל את הדבר הזה

נטלי גבאי לוי:  לכן אני לא יכולה לומר לך איך אנחנו מבקשים את הדברים האלה כי זה לא נמצא אצלנו

נטלי גבאי לוי:       לעניין טיפול ראשוני – בשלב הזה הביטוח הלאומי פנה לכלל הפצועים שהגיעו לבתי החולים

נטלי גבאי לוי:   אנחנו משלמים מקדמות ומענקים בלי להיכנס כרגע לשאלה האם הפגיעה היא משמעותית או לא

נטלי גבאי לוי:  בשלב הראשון – לתת סיוע כספי ראשוני; טיפול נפשי – אנחנו נותנים בכלל ובטח בעת הזאת לכל מי שחווה אירוע טראומתי במלחמה 12 טיפולים גם לעובדים הזרים

נטלי גבאי לוי:  כל מה שאני אומרת נוגע גם לעובדים הזרים, אין הבדל

נטלי גבאי לוי:  יש נוהל חרדה בביטוח לאומי שכל אזרח במדינה שנחשף לאירוע של איבה או דומה לזה מקבל טיפול במרכזי חוסן שפרוסים בכל הארץ

נטלי גבאי לוי:  אנחנו נותנים מענה ראשוני

נטלי גבאי לוי:  אם 12 הטיפולים הראשונים לא מספיקים אנחנו מממנים 12 טיפולים נוספים

נטלי גבאי לוי:  כמובן, המימון נעשה על חשבון הביטוח הלאומי

אליהו (אלי) רביבו: אני מודה לך

אליהו (אלי) רביבו:  העשרת אותנו

אליהו (אלי) רביבו:       נמצאים כאן נציגים ממשרד החוץ? תוכלו להציג שם ותפקיד ולענות על השאלה לגבי לקיחת דגימות DNA?      

דליה גראד אפרת: אני מנהלת מחלקת קשרי חוץ וזרים מהאגף הקונסולרי במשרד החוץ

דליה גראד אפרת:  נמצא איתי תובל בן אורי ממחלקת אמנות ומשפט

אליהו (אלי) רביבו: זאת המחלקה של רחל אוברמן?      

דליה גראד אפרת: כן

דליה גראד אפרת:  הוא מחליף את רחל אוברמן

אליהו (אלי) רביבו: באופן קבוע?      

דליה גראד אפרת: כן

אליהו (אלי) רביבו: ברוך הבא ובהצלחה

אליהו (אלי) רביבו:  לאן היא התקדמה?      

דליה גראד אפרת: היא עברה למל"ל

אליהו (אלי) רביבו: יפה

אליהו (אלי) רביבו:  בהצלחה

אליהו (אלי) רביבו:  אז אנחנו נצטרך להיפגש בנפרד

דליה גראד אפרת: בשמחה

אליהו (אלי) רביבו: תודה

דליה גראד אפרת: לפני שאני מתחילה אנחנו במשרד החוץ רוצים להשתתף בצערן של כל המשפחות גם הישראליות וגם של העובדים הזרים

דליה גראד אפרת:  אנחנו שמענו מהשגרירויות הזרות סיפורי גבורה על עובדים זרים שעזרו והצילו גם חקלאים ונשארו למרות המצב

דליה גראד אפרת:  זה באמת כמו משפחה אחת גדולה

דליה גראד אפרת:       האחריות שלי בעבודת המשרד היא לכל הזרים בארץ, לאו דווקא רק על עובדים זרים

דליה גראד אפרת:  אנחנו בקשר עם השגרירויות ומדברים על כל הזרים בארץ, בעזה ובאיו"ש

דליה גראד אפרת:  זאת אומרת העבודה שלנו היא בנוגע לכל הזרים שקיימים פה

דליה גראד אפרת:  בשל האירוע יש מהשגרירויות גם פנייה ורצון להכיר כזרים גם את כל הישראלים שמחזיקים באזרחות נוספת

דליה גראד אפרת:  זאת אומרת שהמספרים שאנחנו מטפלים בהם גדולים יותר, כי להרבה ישראלים יש דרכון זר, ומבחינת השגרירויות הזרות הם נחשבים אזרחים שלהם לכל דבר

דליה גראד אפרת:       בשוטף אנחנו בקשר עם השגרירויות הזרות לכל צורך ולכל מענה בסוגיה זאת

דליה גראד אפרת:  אם נחדד לכיוון העובדים הזרים שלשם כך התכנסנו פה – אנחנו מלווים אותם גם בעניין ההרוגים

דליה גראד אפרת:  זאת אומרת אחרי שאנחנו מקבלים אישור רשמי מהאינטרפול שעובד כזה או אחר אכן הרוג אנחנו מוציאים איגרת רשמית

דליה גראד אפרת:  אנחנו גם דואגים לתהליך שליחת הגופה לחו"ל יחד עם ביטוח לאומי ועם שאר הגופים, אם רוצים

דליה גראד אפרת:  בדרך כלל מתקיים טקס בנתב"ג שאנחנו שותפים לו, וגם מתקיים טקס במדינה שממנה הגיעה העובד וגם שם יש נציגי שגרירות שמשתתפים

דליה גראד אפרת:  אנחנו גם בקשר עם כל - - - של כרמלי והירש לגבי החטופים והנעדרים

דליה גראד אפרת:  אנחנו מתחילים לקבל שמות, וגם אותם נעביר, לפי הצורך, לשגרירות ונפעיל את הקונסולים שלנו גם בנושא ההרוגים וגם בנושא החטופים והנעדרים לפנות גם למשרד החוץ המקומי וגם למשפחות של אותם הרוגים, נעדרים וחטופים

אליהו (אלי) רביבו: ידוע כמה חטופים יש מבין העובדים הזרים? יש הערכה?      

דליה גראד אפרת: יש עובדים זרים שהם חטופים אבל כרגע עדיין לא קיבלתי אישורים רשמיים

אליהו (אלי) רביבו: אנחנו אמורים לדעת עכשיו כמה עובדים זרים לא נמצאים

אליהו (אלי) רביבו:  מתוך זה נצטרך לחלק בין הרוגים לחטופים

דליה גראד אפרת: גם בין נעדרים; כי יש כאלה שעדיין לא יודעים איפה הם

אליהו (אלי) רביבו: מ-100% שכרגע לא ניתן להרים טלפון ולדבר איתם – אנחנו אמורים לדעת מהו ה-100% הזה

אליהו (אלי) רביבו:  100% הזה מתחלק בין נרצחים לבין חטופים; חלק מהנרצחים אותרו וזוהו וחלקם לא

אליהו (אלי) רביבו:  האם ידוע מהו המספר הכולל שכלל השגרירויות בעולם לא הצליחו ליצור קשר עם עובדים ממדינתם ששוהים כאן?      

דליה גראד אפרת: אנחנו מקבלים גם מהשגרירויות רשימות של אנשים - -     

אליהו (אלי) רביבו: זאת השאלה שלי

דליה גראד אפרת: תובל, אתה זוכר את המספרים?      

אליהו (אלי) רביבו: זה נתון שחייב להיות לכם מול העיניים כי הוא אמור להיות קבוע, ורק המשוואה בתוך אותה חלוקה אמורה להשתנות

דליה גראד אפרת: נכון

דליה גראד אפרת:  אנחנו באמת מלקטים גם מהשגרירויות - -     

אליהו (אלי) רביבו: אני חושב שאחרי 10 ימים אתם אמורים להגיד לי מה המספר

דליה גראד אפרת: מה מספר ההרוגים?      

אליהו (אלי) רביבו: לא

דליה גראד אפרת: של החטופים והנעדרים?       

אליהו (אלי) רביבו: לא

אליהו (אלי) רביבו:  קודם כול צריך להתחיל – כמה מנותקי קשר – נגדיר אותם כך

אליהו (אלי) רביבו:  כמה מנותקי קשר מבין העובדים הזרים השוהים במדינת ישראל נמצאים במאגר שלכם?      

דליה גראד אפרת: זה לא מידע מבוסס

אליהו (אלי) רביבו: זה חייב להיות מבוסס

דליה גראד אפרת: אבל יש מצב שהשגרירות תגיד לי, הבן אדם הזה נעדר ואני יודעת משון שזה לא לפרסום שהוא חטוף

אליהו (אלי) רביבו: שוב, אני מתנצל

אליהו (אלי) רביבו:  בדרך כלל הכושר הוורבלי שלי לא כל כך גרוע, אבל אני צריך לעשות בדק בית עם עצמי

אליהו (אלי) רביבו:  שאלתי שאלה פשוטה: כמה שוהים זרים שנכנסו למדינת ישראל ממדינות אחרות הם מנותקי קשר? זה אמור להיות, סתם לצורך העניין – 30 שידוע שעשרה הם הרוגים ונשארנו עם 20

אליהו (אלי) רביבו:  20 הם הרוגים שעדיין לא זוהו או חטופים

אליהו (אלי) רביבו:  זאת נוסחה לא מורכבת במיוחד

אליהו (אלי) רביבו:  משרד החוץ אמור לדעת לענות לי פעם אחת תשובה פשוטה על שאלה פשוטה: כמה עובדים זרים הם מנותקי קשר? מתוך זה אנחנו נוציא נגזרות

אליהו (אלי) רביבו:  זאת שאלה פשוטה

דליה גראד אפרת: לא הגענו לפה עם מספרים

אליהו (אלי) רביבו: חמור מאוד

דליה גראד אפרת: אוקיי

אליהו (אלי) רביבו: חמור מאוד

אליהו (אלי) רביבו:  אנחנו לא ועדת אווירה

אליהו (אלי) רביבו:  כל אחד ואחד מאיתנו עזב נושאים חשובים מאוד אחרים והגיע לכאן כדי ללמוד את האירוע ולהגיב לו

אליהו (אלי) רביבו:  לדעת כמה מנותקי קשר יש שאינם תושבי המדינה זה נתון שמקסימום שלושה עד ארבעה ימים הייתם אמורים לדעת אותו בסטייה של אחד לפה או לשם

אליהו (אלי) רביבו:  מהי הסטייה? יכול להיות שבן אדם עבר לקיבוץ, נגמרה לו הסוללה והוא מבולבל ועדיין לא דיבר עם בני משפחתו או עם מדינתו

אליהו (אלי) רביבו:  לא יכול להיות משהו מעבר לזה

דליה גראד אפרת: נכון

דליה גראד אפרת:  אבל אנחנו שוב במצב שאנחנו אוספים מידע

דליה גראד אפרת:  אני שוב מזכירה שאנחנו מדברים על כל הזרים, וזה כולל גם ישראלים

דליה גראד אפרת:  היו לנו מאות פניות

אליהו (אלי) רביבו: אני מדבר על עובדים זרים שהגיעו לכאן באשרת עבודה

דליה גראד אפרת: אני יודעת

אליהו (אלי) רביבו: זה לא משהו כזה מסובך

אליהו (אלי) רביבו:  תודה לאל, גם לא כל המדינה נמצאת במלחמה

אליהו (אלי) רביבו:  מדובר בעיקר על אזור העוטף

דליה גראד אפרת: אני מניחה שעל מספר עובדים זרים הרוגים יש בטח לגברת ענבל משש יותר מידע כי הם יותר בקשר רציף איתם

דליה גראד אפרת:  לנו יש רשימה אחת

אליהו (אלי) רביבו: אבל משרד החוץ עומד בקשר קונסולרי עם כל מדינה ומדינה, ומדינה מדווחת

ענבל משש: אבל אני חוששת שלא סיימו לזהות את כולם

אליהו (אלי) רביבו: לא דיברתי על זיהויים, גברתי

ענבל משש: אבל, יסלח לי אדוני, העיסוק עכשיו בנתונים הוא לא קריטי

ענבל משש:  משנה אם המספר הוא 30 או 50? אנחנו מטפלים בדברים יחד עם הגורמים האחרים

ענבל משש:  יש עדיין זיהוי של אנשים גם עם תכנות פנים ועם עוד דברים שאדוני בטח יודע טוב ממני

ענבל משש:  אז אין עכשיו נתון סופי כי עדיין לא סיימו לזהות את כולם

אליהו (אלי) רביבו: אין נתון סופי של מה?      

ענבל משש: בכלל באופן כללי

אליהו (אלי) רביבו: של מה?      

ענבל משש: באופן כללי

אליהו (אלי) רביבו: לא יכול להיות

ענבל משש: בוודאי שיכול להיות

אליהו (אלי) רביבו: אני חייב להתוודות בפניכם על משהו

אליהו (אלי) רביבו:  הרבה פעמים אני שואל שאלה אגבית

אליהו (אלי) רביבו:  מהתשובה שאני מקבל אני מחליט אם להתמקד בה ולשים עליה פוקוס

אליהו (אלי) רביבו:  לא יכול להיות שמדינת ישראל בכל מערכותיה, עם כל הימים המוטרפים שנמצאת בה, לא מחזיקה את הנתון שאומר כמה מנותקי קשר יש מקרב העובדים הזרים

אליהו (אלי) רביבו:  משרד החוץ עומד בקשר קונסולרי עם כל מדינה ששולחת לפה עובדים זרים

אליהו (אלי) רביבו:  מקבלים רשימה מכל מדינה ומדינה כמה תושבים שלה לא יצרו קשר עם המשפחות

אליהו (אלי) רביבו:  סוכמים וזה מגיע למספר מסוים שמאופיין בשתי קטגוריות: חטופים ונרצחים

אליהו (אלי) רביבו:  מכיוון שעדיין לא סיימנו את תהליך הזיהוי אני מסתכל על המקרו – כמה מנותקי קשר? אף אחד לא יכול לספר לי שזה נתון שמורכב כל כך לקבל אותו

אליהו (אלי) רביבו:  אני לא זוכר כמה שאלות שאלתי את אנשי משרד החוץ עד היום, וכמה מהמשימות שסיכמנו איתם, השר הממונה עליהם ואני, קוימו ויושמו

אליהו (אלי) רביבו:  זה לא הזמן לרדת לנקודות האלה שאני בכוונה בורח מהן

אליהו (אלי) רביבו:  אבל בלתי מתקבל על הדעת שלא יודעים לענות על שאלה בסיסית

דליה גראד אפרת: אדוני, כשהשגרירות פונה אלינו לגבי האנשים שלהם היא לא עושה הפרדה בין עובדים זרים ולא עובדים זרים

דליה גראד אפרת:  לנו היו עד היום מעל 800 פניות של השגרירויות שאנחנו ליקטנו לגבי כל הגופים

דליה גראד אפרת:  אנחנו יודעים בוודאות שיש למעלה מ-170 זרים שנהרגו

דליה גראד אפרת:  כיוון שהעבודה השוטפת שלנו עם השגרירויות  היא לגבי כל הזרים שנמצאים בארץ אנחנו לא עושים הפרדה

דליה גראד אפרת:  אם אתה מבקש אנחנו נעשה את זה ונעביר את הנתונים

אליהו (אלי) רביבו: זה חמור מאוד אם אתם לא עושים עבודה כזאת

אליהו (אלי) רביבו:  כי כשמתקבלות 800 פניות מסננים

אליהו (אלי) רביבו:  כששגרירות ארצות-הברית מדווחת על אזרח שלה שנעדר סביר להניח שמדובר בתייר או בסטודנט או בחייל עם אזרחות כפולה; כשממשלת תאילנד מודיעה באמצעות משרד החוץ שלה על תושב שנעדר סביר להניח שמדובר בעובד

דליה גראד אפרת: אבל לא רק

אליהו (אלי) רביבו: סבירות הדעת להניח

דליה גראד אפרת: אוקיי

אליהו (אלי) רביבו: כשאתם מקבלים רשימה של עובדים אתם יודעים אם הם נמצאים במאגר של אלה שקיבלו אשרת עבודה; ואם יש התאמה בין השם והפרטים שאתם מקבלים לבין הנתונים שמוזנים כאן במערכות אתם יודעים לומר מהו מספר העובדים הזרים מנותקי הקשר; מזה מחסירים את מי שידוע שהוא חטוף  כמו הבחור הזה, ומהם מחסירים את אותה כמות של מי שכבר זיהינו כנרצח

אליהו (אלי) רביבו:  ככה עובדות מערכות

אליהו (אלי) רביבו:  את לא תלמדי אותי איך זה אמור לעבוד

אליהו (אלי) רביבו:  ככה עובדים, ככה עובדות מערכות

אליהו (אלי) רביבו:  את לא תלמדי אותי איך זה אמור לעבוד

אליהו (אלי) רביבו:  זאת שאלה בסיסית, וכל התפלפלות רק מרתיחה אותי יותר

אליהו (אלי) רביבו:       אני מסתפק במה שקיבלתי או יותר במה שלא קיבלתי בסקירה

דליה גראד אפרת: אנחנו נעביר לך

אליהו (אלי) רביבו: אני מבקש לפנות למר יואב בכר מהתאחדות המלונות בישראל אשר נמצא במילואים

אליהו (אלי) רביבו:  נאחל לו שיחזור לשלום יחד עם כלל חיילי צה"ל וכוחות הביטחון

אליהו (אלי) רביבו:  יואב יפתח את המיקרופון בזום

יואב בכר: צהריים טובים

יואב בכר:  אני סמנכ"ל משאבי אנוש של התאחדות המלונות

יואב בכר:  כמה מילים בקצרה: אצלנו בענף יש סך הכול מעל 42,000 עובדים

יואב בכר:  פורמלית יש 2,500 עובדים ירדנים באילת; בשגרה יש 2,300 עובדים פלסטינים ו-2,000 היתרים לעובדים פיליפינים

יואב בכר:  במלונות יש מין תזוזות ושינויים כל שעה וכל יום

יואב בכר:  לפני שלושה-ארבעה ימים הייתי אומר לכם עכשיו שכמעט כל המלונות סגורים או עם תפוסות מאוד נמוכות, וראיתם שביומיים, שלושה, ארבעה אחרונים יש איזשהו מהפך

יואב בכר:  כרגע יש כמויות גדולות מאוד של מפונים

יואב בכר:  הם ממלאים חלק מהמלונות

יואב בכר:  אזורים מסוימים כבר עמוסים מאוד: אילת מלאה לגמרי, ים המלח כמעט מלא ומתמלא וגם לאזורים נוספים מופנים אנשים

יואב בכר:  כך שמצד אחד אנחנו נמצאים בסיטואציה שחלק גדול מהמלונות זקוקים לעובדים הזרים

יואב בכר:  יש לדעת שבחלק מסוים מהמלונות, כמו למשל במלונות בצפון – בגליל, בנהרייה ובכל האזורים האלה – המדינה לא מפנה אליהם מפונים, ושם יש מלונות שנסגרו או נסגרים

יואב בכר:  כך שמצד אחד יש לנו תפוסות גבוהות ומצד שני לא לשכוח שיש גם כאלה בבעיה

יואב בכר:      אומר כך: 2,500 ירדנים יכולים ונכנסים מידי יום ביומו

יואב בכר:  לכן אילת יחסית מסודרת בעניין הזה

יואב בכר:   אנחנו בעיקרון מוחרגים מהסגר של הפלסטינים אבל אישרו לנו רק 650 היתרים, לבקשת המלונות

יואב בכר:  נאמר קודם גם על-ידך, אדוני היושב- ראש, שזה לא פשוט עם הפלסטינים גם בגלל בעיות שלהם של אי יכולת או רצון לבוא וגם בעיות של לא מעט מלונות שפוחדים וחוששים, וגם האורחים משדרים לפעמים את החשש הזה למנהלים

יואב בכר:       לגבי הפיליפינים – וזה חשוב מאוד – עקרונית המלונות בתפוסה מלאה של העובדים הפיליפינים עם ההיתרים שלהם

יואב בכר:  כאן אני רוצה לומר מהר שיש לנו עובדים פיליפינים נפלאים, שרובם נשים

יואב בכר:  פה ושם יש בעיות נקודתיות, כמו למשל עובדת שרוצה פתאום לחזור לפיליפינים ועובדת אחרת שנהיו לה בעיות נפשיות מהלחץ, הפחד והחרדות

יואב בכר:  בעיה נוספת היא אותם מלונות שאין בהם כרגע עבודה

יואב בכר:  כאן המקום לציין שקיבלנו אישור מרשות ההגירה לסוג של ניוד, ועושים את המאמץ שכמה שיותר פיליפינים יישארו כאן ויסייעו

יואב בכר:  המלונות עוטפים אותם ונמצאים איתם ממש צמוד

יואב בכר:  יש במלונות פעולות שמתבצעות למען הפיליפינים של פגישות זום עם פסיכולוגים שמכירים את התרבות הפיליפינית וקשר רציף עם השגרירות הפיליפינית שעוזרת לנו ואנחנו להם

יואב בכר:  זה בערך המצב

יואב בכר:       אני חייב לומר תודות לרשות ההגירה – לענבל ולצוות שלה – ולרקפת ממשרד התיירות שנמצאת פה בישיבה והצוות שלה

יואב בכר:  העזרה ושיתוף הפעולה בינינו הוא מעל ומעבר

יואב בכר:  גם בשגרה היא קיימת בצורה כזאת אבל עכשיו זה פשוט ראוי להערכה

יואב בכר:  תודה רבה

אליהו (אלי) רביבו: אני מאוד מודה לך

אליהו (אלי) רביבו:  שלוש שאלות קצרות ומיד נעבור לדובר הבא: האם אתם מקבלים אינדיקציה לגבי המזג של העובדים מירדן שמגיעים, האם יש תחושות מעורבות, האם יש מתיחות כלשהי, האם יש כאלה שלא אושרה כניסתם מאז תחילת המלחמה או שביקשו לא להגיע?      

יואב בכר: קודם כול, העובדים הירדנים הם עובדים מעולים - -     

אליהו (אלי) רביבו: ידוע

יואב בכר: שנית, לאורך השנים שהם עובדים פה יש תופעה מאוד יפה שהם הפכו גם להיות קצת שגרירים

יואב בכר:  אני אומר במירכאות בתקופה הזאת, אבל הם מאוד אוהבים את היחס שהם מקבלים פה

יואב בכר:  גם השכר שלהם  גבוה הרבה יותר מהשכר בירדן, ולכן הם משדרים לירדן תמיד שהם המומים מהישראלים ומהיחס אליהם, והם לא ידעו את זה ולא חשבו שככה יהיה

יואב בכר:  השב"כ מעורב מאוד גם לגבי הפלסטינים וגם לגבי הירדנים בבדיקות

יואב בכר:  אנחנו לא יודעים על שום תופעה כרגע

אליהו (אלי) רביבו: אני שמח

אליהו (אלי) רביבו:       שאלה נוספת: מה שיעור העובדים מבתי המלון הלא פעילים שמושאלים לטובת בתי מלון שעובדים בתפוסה גבוהה יותר?      

יואב בכר: יש מקסימום כ-400-300 מתוך 2,000

יואב בכר:  חלק גדול עובר בין המלונות של הרשתות, ואז זה גם הרבה יותר קל

אליהו (אלי) רביבו: מה קורה עם שאר 1,700?      

יואב בכר: אנחנו כמו חמ"ל

יואב בכר:  אם למשל מלון "הגושרים" אומר לי שיש לו שמונה פיליפיניות, ואני כמעט סגור אז אנחנו בודקים איזה מלונות צריכים, כמובן כפוף לאישורים של רשות ההגירה ולקשר איתם

יואב בכר:  ככה אנחנו מנהלים את זה

אליהו (אלי) רביבו: האם אתם פונים בתפוצה רחבה לבתי המלון הלא פעילים בהצעה לקלוט או לנייד לתחומים אחרים עובדים שהם לאו דווקא זרים?      

יואב בכר: חיובי חזק

אליהו (אלי) רביבו: אני מודה לך מאוד, אדוני

אליהו (אלי) רביבו:  יש נושא נוסף שביקשתם דיון לגביו, ובעזרת השם, נמצא את הזמן המתאים

אליהו (אלי) רביבו:  זה רשום לי כדרישה שאני אמור למלא אותה

אליהו (אלי) רביבו:  בהצלחה, תחזור לשלום

יואב בכר: תודה

אליהו (אלי) רביבו: גברת יולי גת מארגון בתי האבות, בבקשה

יולי תמיר: תודה רבה

יולי תמיר:  אנחנו כמו כל הסובבים פה בשולחן מבכים על מתינו ומחזקים את המשפחות, את הפצועים ואת חיילי צה"ל, כמובן

יולי תמיר:  כידוע, בשגרה אנחנו עובדים במחסור לא פשוט של עובדים

יולי תמיר:  בחירום המצב חריף כפל כפליים

יולי תמיר:  בשבת לפני 11 יום הקמנו חמ"ל ראשוני שביקש מכל מנהלי המוסדות שלנו, לא רק הסיעודיים, אלא גם הרווחה ובתי הדיור המוגן להעביר אלינו כמה אנשים הם יכולים לקלוט

יולי תמיר:  כי צריך להבין שאנחנו זה הפתרון

יולי תמיר:  הדבר הראשון שרוצים להעביר אלינו זה אלה שבמצוקה, העוטף; הקבוצות השניות מהקהילה, כלומר זקנים שנמצאים עם עובדים זרים שרוצים לפנות אותם; דבר שני – המוסדות שנמצאים בחזית וצריך לפנות את הזקנים משם; החלק השלישי – בתי החולים שמבקשים לפנות את הזקנים אלינו כדי לפנות מיטות, לצערנו, לפצועים

יולי תמיר:  אז בעצם המוסדות שלנו הפכו להיות פתרון אבל במקביל אנחנו במצוקה גדולה מאוד

יולי תמיר:       פלסטינים – קודם כול לא הגיעו

יולי תמיר:  כל אלה שהיו בחופשה בסוף השבוע לא הגיעו גם מפחד אבל גם מכיוון שסגרו את כל הכניסות

יולי תמיר:  לשמחתנו, היה שיתוף פעולה והציבו לנו שוטר נציג שיגיד את מי להכניס ואת מי לא, ומכיוון שאנחנו מפעלים חיוניים אז התחילו להכניס אבל לא כולם רוצים לחזור

יולי תמיר:  אלה שהיו כאן ביקשו לצאת ,ובהערכות – אין לנו מספרים מסודרים – כרגע מתפקדים מהפלסטינים שרובם מאיו"ש בערך 50% ו-50% לא הגיעו

יולי תמיר:  היו לנו כמה מעצרים אבל הצלחנו לפתור את זה בכוחות משותפים, וכעת מתפקדים בערך 50%

יולי תמיר:  יש לנו 1,000 במוסדות

אליהו (אלי) רביבו: מה הסיבה שהיו מעצרים?      

יולי תמיר: קודם כול, אמרו שלא נותנים לאף אחד להיכנס ואז כשהפעלנו את המערכות - -     

אליהו (אלי) רביבו: עוצרים, לא מעצרים

יולי תמיר: עוצרים, נכון

יולי תמיר:  סליחה

יולי תמיר:  הציבו לנו שוטר שנותן לנו פתרון לכל מקרה

יולי תמיר:  אבל עדיין יש כמה שהיו בעוצר והוחזרו לשטחים, והם לא רוצים להגיע

יולי תמיר:       יש לנו עוד בעיה קשה שבמקומות מסוימים גם עובדים ישראלים וגם אזרחים מהסביבה של המוסדות הפגינו עם לפידים: "באנו לשרוף אתכם"

יולי תמיר:  היה חשש מאוד גדול עם הנושא הזה

יולי תמיר:  לא היה פשוט להרגיע

יולי תמיר:  כרגע אנחנו בסוג של התייצבות ויציבות אבל יש רק 50%

יולי תמיר:  זאת ההערכה

אליהו (אלי) רביבו: מה קורה עם הנפאלים?      

יולי תמיר: הסתבר לנו שמהשגרירויות התקשרו לכל הנפאלים לדרוש בשלומם ולהבין את מצבם, וכמו שענבל אמרה, לתת להם את האופציה לעזוב את המדינה

יולי תמיר:  לצערי, הבוקר יצא מטוס עם נפאלים שביקשו לחזור למדינה

אליהו (אלי) רביבו: מה הסיבה?      

יולי תמיר: פחד

יולי תמיר:  הם שנה אחת פה

יולי תמיר:  אלה שהיו בדרום וגם בצפון הם בחשש, לא יודעים איך להתנהל, לא יודעים מה זה, לא רגילים לסיטואציות כאלה

יולי תמיר:  הם לא היו שנה בארץ אצל המשפחות שלהם, ואני מניחה שזה היה חשש

יולי תמיר:  יכול להיות שחלקם יחזרו – אנחנו לא יודעים – אבל גם זה מחסור אדיר

יולי תמיר:       פינו מוסדות מאשקלון, מהעוטף ופינו מוסדות מהצפון

יולי תמיר:  אנחנו פנינו לרשות ההגירה ובתוך 24 שעות נתנו לנו אישור להעסקה לעובדים לא חוקיים או שהרישיונות שלהם פגו - -     

ענבל משש: אי אכיפה זמנית

יולי תמיר: נתנו לנו אי אכיפה זמנית עד 11 בנובמבר

יולי תמיר:   מוסדות קולטים גם אנשים סיעודיים וגם אנשים מהקהילה

יולי תמיר:  אנחנו גם בקושי מצוידים אבל זה לא לוועדה הזאת

יולי תמיר:  זאת אומרת מגיעים אנשים אבל אין מיטות

יולי תמיר:  היה לנו מקרה שישנו על הרצפה במקומות מסוימים

יולי תמיר:  גם בזה אנחנו מנסים לטפל

יולי תמיר:  בסיטואציה אחרת אנחנו במצב של מחסור בעובדים וקולטים אנשים מעבר למה שאפשר

יולי תמיר:      אני לא נכנסת לסדרי עדיפות

יולי תמיר:  כשאומרים לי "ביטחון תזונתי" אני לא יודעת להתמודד עם זה

יולי תמיר:  אבל אנחנו ביקשנו שכל עובד זר, גם אם הוא לא מהתחום, שלא מועסק כרגע – לנתב אלינו

יולי תמיר:  אבל אנחנו מבינים מענבל שזה לא ניתן

יולי תמיר:  גם אם הם לא עובדים כרגע – לא ניתן

יולי תמיר:  את העובדים בחקלאות משאירים בחקלאות וכך גם אחרים

יולי תמיר:  כלומר אפשר רק לעזור לנו באי אכיפה שזה אומר שעכשיו אנחנו צריכים לגייס אנשים, וזה גם בעייתי

יולי תמיר:  אנחנו די בשוקת שבורה

יולי תמיר:  אנחנו מחפשים כל פתרון ואין לנו סיוע או מענה לדברים האלה

יולי תמיר:  אנחנו מתמודדים עם זה לבד

יולי תמיר:  הקושי הוא עצום, והיינו מבקשים מאדוני ומחברי הוועדה אפשרות לשחרר לנו עובדים שכרגע לא בתעסוקה מלאה או מתגברים ולהעביר אותם

יולי תמיר:  בסוף אנחנו מדברים על חיי אדם ועל הזקנים, ואין מי שייתן את המענה הזה

יולי תמיר:  מבחינתנו לקבל כל פתרון כעזרה וסיוע – גם אנשים שלא מיומנים – כדי להקל על המטפלים שנשארו

אליהו (אלי) רביבו: לחלוטין

אליהו (אלי) רביבו:  כידוע לך, כבר יזמתי מהלך של חיבור וממשק עם המעסיקים בתחום הבנייה שכל זמן שהאתרים שלהם לא מופעלים שיטו שכם וישמרו את העובדים שלהם ויעבירו אליכם גם עובדים בלתי מיומנים

אליהו (אלי) רביבו:  כמובן, זה כל זמן שבאופן אובייקטיבי יש מניעה או התנגדות של הרשויות לפתיחת האתרים שלהם

אליהו (אלי) רביבו:  כך שזה זמני

יולי תמיר: אבל זה לא הגיע אלינו

אליהו (אלי) רביבו: זאת יוזמה שהתחלתי בבוקרו של יום זה

אליהו (אלי) רביבו:  הצוות שלי יעמוד איתכם בקשר ואני אלווה את זה

אליהו (אלי) רביבו:  אני מבהיר שגם תוך כדי זה שגם אם נקבל את האישורים לכך ואת ההסכמות כי כמה גורמים שמעורבים בתהליך, אני אפעל בכל כוחי כדי שהענף יחזור לפעילות

אליהו (אלי) רביבו:  משמע, יילקחו מכם אבל כל זמן שלא, שלא שני ענפים ייפגעו, לפחות

יולי תמיר: אני רוצה להגיד תודה

יולי תמיר:  זאת יוזמה מצוינת ואנחנו חייבים לדחוף אותה קדימה ולראות איך אנחנו עושים את זה

יולי תמיר:  כל יום שעובר הוא מצוקה מאוד גדולה

יולי תמיר:  אנחנו אמורים לקלוט עכשיו מבתי חולים זקנים שמנסים לפנות

יולי תמיר:  אין לנו צוותים, זאת אומרת אנחנו חייבים איזושהי קריאה

יולי תמיר:  אנחנו יוצרים קשרים עם כל מיני ארגונים ומנסים לעשות את זה, אבל בלי שיש מאחורינו משרדי ממשלה או אנשי ממשל שמסייעים ונותנים את הלגיטימציה לזה אנחנו לא נצליח

אליהו (אלי) רביבו: בכל מה שתחשבי שהוועדה הזאת תוכל לסייע ממשק העבודה יימשך גם מעבר לשעות הדיון הזה

אליהו (אלי) רביבו:  אנחנו זמינים ונכונים ותכף גם גברת ענבל משש תתייחס לזה

יולי תמיר: ברשותך, עוד מילה: לצערנו, בשעת חירום אנחנו מבינים כמה שביר הנושא הזה של עובדים בתחום הסיעוד

יולי תמיר:  חשוב היום להבין שאפילו בשעת החירום אבל גם אחריה צריך לקבל החלטות לשחרר יותר עובדים לתחום הזה, כיוון שברגע כזה כשאנחנו צריכים להיות מתחת לאלונקה אנחנו מוצאים את עצמנו בקונפליקט ובמשבר גדול

ענבל משש: אדוני, אני רק אגיד שהצורך הנוסף של יולי עלה רק עכשיו בדיון

ענבל משש:  כפי שהיא ציינה נתנו להם מענה בזמן קצר וגם יש להם החרגה של פלסטינים שעובדים

ענבל משש:  יש להם גם נפאלים שעובדים

ענבל משש:  לפי הנתונים שלי, יצאו 48 עובדים בסך הכול; וחלק, לדעתי, משתלמים

ענבל משש:  אני תכף אבדוק - -     

יולי תמיר: היום יצא מטוס

ענבל משש: בדקנו גם חלופה להביא לפה עובדים נוספים אבל נשים את זה רגע בצד

ענבל משש:  בכל מקרה אנחנו רוצים לתכלל בצורה מסודרת את צורכי המשק והענפים

ענבל משש:  הגורמים המוסמכים המקצועיים זה אנחנו, משרד הבינוי והשיכון ומשרד הבריאות

ענבל משש:  נשב יחד עם יולי עוד היום ונגבש

ענבל משש:  אנחנו רק מבקשים שהדברים ייעשו בסמכות

ענבל משש:  אנחנו מוציאים הנחיות מדויקות ומסודרות

ענבל משש:  כל מי שעובד איתנו מכיר את זה

אליהו (אלי) רביבו: ברור

אליהו (אלי) רביבו:  לשם כיוונתי

ענבל משש: אנחנו נשב איתם יחד עם משרד הבריאות כדי לראות את הצרכים ולהתאים

ענבל משש:  הוויסות, אם יקרה, יהיה בהנחיה מסודרת ובאישור מנכ"ל הרשות

ענבל משש:  אז נעשה עוד היום דיון ונראה איזה פתרונות יש

אליהו (אלי) רביבו: לשם כיוונתי

אליהו (אלי) רביבו:  אני מבקש לקבל את סיכום הדיון

יולי תמיר: אני רק רוצה לחדד שמשרד הבריאות זה הסיעודיים

יולי תמיר:  משרד הרווחה שאמון גם על בתי האבות וגם על בתי הדיור המוגן פינו כבר מאות זקנים מבתי אבות בעוטף - -     

אליהו (אלי) רביבו: אני מתנצל, סליחה, פשוט עד עכשיו לא התעכבתי על זה

אליהו (אלי) רביבו:  אם ניתן להשתמש בטרמינולוגיה שונה מהמילה "זקנים"

יולי תמיר: אני חושבת ש"זקנים" זאת מילת כבוד

יולי תמיר:  הם רכשו בהרבה מאמץ - -     

אליהו (אלי) רביבו: - - -     

יולי תמיר: - - הם לא "קשישים"

יולי תמיר:  "קשישים" זה שביר, "קשיש" זה קש

יולי תמיר:  הם לא קשישים, הם זקנים

יולי תמיר:  הם אוכלוסייה מבוגרת אבל אנחנו מבלבלים כי אוכלוסייה מבוגרת זה גם בני 60 ו-65

יולי תמיר:  אנחנו מדברים על אוכלוסיות של גילים 80-75 שזקוקים לסיוע ולא מסוגלים להתנהל לבד

יולי תמיר:  לדעתי, זקני העם היו האנשים הכי מכובדים והכי חשובים, ואנחנו דווקא רוצים להשתמש במילה הזאת, ברשותך

אליהו (אלי) רביבו: טוב

יולי תמיר: בכל אופן גם משרד הרווחה שאנחנו עובדים איתו צמוד התחיל בתהליך של קליטת עובדים זרים, לפי החלטת ממשלה, אבל לצערנו, עוד לא הספיקו לעשות את התהליך הזה והגיעו

יולי תמיר:  כרגע פינו כבר מאות אנשים למוסדות וגם במוסדות האלה יש מצוקה

יולי תמיר:  כי לא רק העובדים הזרים, אלא גם חלק גדול מהערבים הישראלים נמנעים להגיע

אליהו (אלי) רביבו: מה הסיבה?      

יולי תמיר: למשל, חדרניות – נשים ערביות לא יוצאות היום

יולי תמיר:  הן לא באות

יולי תמיר:  מפחדים, פשוט מפחדים

אליהו (אלי) רביבו: הדובר הבא הוא עורך דין ואאיל מהסתדרות העובדים והוא התייחס לכך

ענבל משש: סליחה, יולי, רק אם אפשר, זאת שעת רצון במדינת ישראל, ואת רואה את רוח ההתנדבות

ענבל משש:  אני לא יודעת אם שקלתם או עשיתם פעולות לקבל מתנדבים

ענבל משש:  אנחנו רואים את עם ישראל ברוח האיתנה שלו והחברה האזרחית שעושה הרבה פעולות

ענבל משש:  אז אולי תנסו גם להסתייע בכוח אדם כזה

ענבל משש:  אנשים היום רוצים להתנדב ולחזק את החוסן הלאומי

ענבל משש:  אז מפה, אם אפשר, שתצא קריאה או תעשו פעולות

ענבל משש:  אחר כך נקיים דיון מקצועי

יולי תמיר: עשינו גם את זה

יולי תמיר:  אני רק רוצה לומר שהתחום שלנו הוא לא "סקסי"

יולי תמיר:  יותר "סקסי" לארוז חבילות לחיילים

יולי תמיר:  אנחנו מאוד רוצים

יולי תמיר:  מוכנים לבוא אלינו למשהו נקודתי ולצאת

יולי תמיר:  אז כמו שראינו שבאחד מבתי החולים גייסו חבר'ה שבאו לנקות – הם מוכנים לבוא לנקות באופן נקודתי ולצאת

ענבל משש: גם הבן הקטן שלי שעדיין בבית התנדב בבית חולים

ענבל משש:  תנסו לעשות פעולות אבל בלי שום קשר נקיים דיון מקצועי

ענבל משש:  עם ישראל מתגלה עכשיו באחדותו, וכדאי לעשות גם  פעולות כאלה כדי שהם ינסו לתרום ולסייע לכם

אליהו (אלי) רביבו: לחלוטין

אליהו (אלי) רביבו:  אני מחזק את דברייך

אליהו (אלי) רביבו:  במקביל לזה שנעשה דיון

אליהו (אלי) רביבו:  אני מקבל את ההצעה ואני לוקח אותה מכאן

אליהו (אלי) רביבו:  אני אבדוק עם הידידים שרכשתי ב-10 הימים האחרונים מזק"א, קדושי עליון אמיתיים, דרך לשיתוף פעולה עם כאלה שיוצאים לרענן כוחות מעבודת הקודש המרכזית שהם עושים

יולי תמיר: אנחנו נשמח ונודה לכל הזדמנות

אליהו (אלי) רביבו: 	אוקיי

אליהו (אלי) רביבו:  אני אעמוד איתך בקשר

אליהו (אלי) רביבו:  עורך דין ואאיל עבאדי מהסתדרות העובדים, בבקשה

אליהו (אלי) רביבו:  אם אפשר סקירה קצרה

ואאיל עבאדי: צהריים טובים לכולם

ואאיל עבאדי:  גם אני משתתף בצערן של משפחות החללים ומאחל החלמה שלמה לפצועים ושהחטופים יחזרו כמה שיותר מהר בריאים ושלמים

ואאיל עבאדי:  אני אומר את זה כי עד היום הרגשתי אחד מכם אבל, כנראה, התמונה הולכת להשתנות

ואאיל עבאדי:  חברתי שאלה למה ערביי ישראל לא רוצים להגיע

ואאיל עבאדי:  כי הם מפחדים, אדוני

ואאיל עבאדי:  גם אני התחלתי היום לפחד

ואאיל עבאדי:  אני רואה שנאה בעיניים שלכם, שאתם שונאים אותי אישית

ואאיל עבאדי:  לא שונאים את חמאס, לא את הפלסטינים – שונאים אותי

ואאיל עבאדי:       אתמול הייתי באשקלון וחילקתי יחד עם יצחק מויאל לחיילים ערכות וחומר של ההסתדרות

ואאיל עבאדי:  בשיא הרצינות אני חושב להגיש היום את התפטרותי להסתדרות העובדים

ואאיל עבאדי:  אני עורך דין; אני אפתח משרד עורכי דין בכפר שלי ואתפרנס בכפר שלי

ואאיל עבאדי:  אני לא רוצה לראות חברים שלי שאני יושב איתם שנים באותו חדר ורואים את השנאה שלהם בעיניים

ואאיל עבאדי:       אני אענה לחברתי למה הערבים לא רוצים לבוא

ואאיל עבאדי:  תני לי את הטלפון שלך ואני אשלח לך סרטון בוואטסאפ איך אדם במדים שהוא שוטר או מחברת האבטחה או מרשות מקומית, נכנס לאתרים בראש העין ואומר חד וחלק למנהל העבודה שם: ערביי ישראל לא ייכנסו, יש לי הוראה להוציא את ערביי ישראל ולשלוח אותם הביתה

ואאיל עבאדי:  אני אתן לך עכשיו את הסרטון

ואאיל עבאדי:       אנחנו בין הפטיש לסדן

ואאיל עבאדי:  בשבילכם אנחנו מחבלים, אנחנו לא אזרחים, ובשבילם אנחנו בוגדים

ואאיל עבאדי:  עובדה – חלק מהנרצחים היו מהבדואים בנגב

ואאיל עבאדי:  עובד הבניין שנרצח על גבול לבנון היה ערבי מאבו סנאן

ואאיל עבאדי:  אנחנו בסירה אחת, אבל אני לא מרגיש את זה היום

אליהו (אלי) רביבו: עורך דין עבאדי, דבריך נוגעים ללב ומרגשים

ואאיל עבאדי: אני אומר את זה בצער

אליהו (אלי) רביבו: אני לחלוטין מתרשם עד כמה המקום שאתה מדבר ממנו הוא כן, אמיתי ועמוק

אליהו (אלי) רביבו:  בכוחותיי אני לא אתן לך להתפטר

אליהו (אלי) רביבו:  התפקיד שלך והדרך שאתה ממלא אותו הוא 'דוגמה ומופת לשותפות גורל בין העמים, לאזרחות טובה, למסירות, לערבות הדדית ולהתנהגות הולמת שאפשר לברך וללמוד ממנה

אליהו (אלי) רביבו:  ערביי ישראל עד המאורע האחרון, בראייתי כבן עיר מעורבת נפלו למלכודת שחמאס-דעאש טמן להם בכל הסבבים הקודמים

אליהו (אלי) רביבו:  הם הכינו להם מלכודת

אליהו (אלי) רביבו:  כמה שהיא פשוטה, טיפשית ושקרית ככה היא הייתה מתוקה

אליהו (אלי) רביבו:  כי תמיד סיפרו לכם שמדובר במלחמת דת; ואני יודע שאין דת בעולם, בטח לא דת האיסלאם שלא רק שתכבד או תעודד, אלא אפילו תשלים עם מצב כזה כי האיסורים המרכזיים ביותר בדת האיסלאם מדברים על כבוד האדם, חירותו וההתנהגות תוך כדי מלחמה, ואפילו איך מתנהגים מול אויב ומול נפטר

אליהו (אלי) רביבו:       אני יודע שהחלאות – ואני לא רוצה אפילו להגיד "חלאות אדם", ואני לא רוצה להגיד "חיות" כי לא הוגן כלפי החיות שנשווה אותם אליהם – הצליחו לעוות כל מוסר אפשרי

ואאיל עבאדי: אמת

אליהו (אלי) רביבו: לשמחתי, עד כמה שאפשר לשמוח בימים האלה, בסבב הזה שכבר היה בוטה מידי חמאס נכשלו לפחות בתהליך הרתימה של ערביי ישראל

אליהו (אלי) רביבו:  הפעם הם לא מאמינים להם

ואאיל עבאדי: אדוני, זה לא אנחנו

אליהו (אלי) רביבו: אני יודע, אני יודע

ואאיל עבאדי: - - -     

אליהו (אלי) רביבו: אני יודע ולכן אני מבקש לבטא את זה כאן מהוועדה הזאת בצורה הברורה ביותר

אליהו (אלי) רביבו:  אני מניח שרובכם יודעים שאני אח של ראש העיר המעורבת והמורכבת ביותר במדינת ישראל – העיר לוד

אליהו (אלי) רביבו:  אם פרעות תשפ"א התאפיינו ב"שומר חומות" בפרעות שקרו בתוך גבולות המדינה יותר מהלחימה בעקבות אותה שטיפת מוח שקרית ונבזית שהחמאס והג'יהאד שהצליחו לשקר לאותם תושבי ישראל, הפעם לא רק שהם לא מאמינים להם, אלא הם מטים אלינו כתף אל שכם

אליהו (אלי) רביבו:  אני מרוגש כל כך ומספר לכם שאחי פתח קבוצה עם נכבדי המגזר הערבי, נבחרי הציבור והנהלת העירייה, ואני שותף לקבוצה הזאת

אליהו (אלי) רביבו:  הערבות ההדדית, ההירתמות והשאלה איך אפשר לעזור ולסייע ובוודאי לוודא שאף ילד לא יתבלבל ולא ייצא מהבית, סדר מופתי והתנהגות מופתית של אזרחי המדינה שמבינים שגורלנו הוא אותו גורל הם כאלה שראויים לציון

אליהו (אלי) רביבו:      אתה במקום שלך, בתפקיד שלך, בהתנהגות שלך בשגרה ובמלחמה – אתה ודומיך דוגמה, אות ומופת שצריכים להוקיר אותה, לעודד אותה ולחזק אותה

אליהו (אלי) רביבו:  פעם תמיד אמרנו שלכדור אין כתובת, וטיל לא יודע לאן הוא מכוון

אליהו (אלי) רביבו:  היום אני אומר לכם ממקור ראשון ומעדויות מצולמות שערביי ישראל שנקלעו לאזור המלחמה וניסו למלט את נפשם, ולהגיד: תשמע, אני מוסלמי, אני ערבי – זה לא עניין

ואאיל עבאדי: לא עזר להם

אליהו (אלי) רביבו: אני ראיתי גופות כפותות

אליהו (אלי) רביבו:  לפני כן הגיע סרטון מאותו בחור שאומר: תעשה מה שאתה רוצה

אליהו (אלי) רביבו:  קודם כול, ניסו לעזור לחטופים שאחרי זה רצחו אותם יחד

אליהו (אלי) רביבו:  הם אמרו, אני לא אויב שלך, אני מוסלמי

אליהו (אלי) רביבו:  אמרו לו: אם אתה בישראל אתה אויב שלי, והוא קיבל כדור ועוד אחד ועוד אחד

אליהו (אלי) רביבו:  אז אני יודע מה המשמעות, ואני מברך על כך שהציבור הערבי הישראלי, מנהיגיו ואנשי הדת שלו מבינים, מפנימים ומתנהגים בצורה הנדרשת מהם ולא מפנים עורף לציבוריות הישראלית ולממסד הישראלי

אליהו (אלי) רביבו:  ככה צריך להיות

אליהו (אלי) רביבו:  טבעי לצד זאת שתבין שקיים חשש בעקבות ההתנהגות ההיסטורית

אליהו (אלי) רביבו:  והתפקיד שלנו כנבחרי ציבור וכמנהיגים, אנשי דת ומנהלים במשק לוודא שתהליך בניית האמון ההדדי, גם אם הוא איטי – ייעשה, יימשך ויתחזק

אליהו (אלי) רביבו:  תודה רבה

אליהו (אלי) רביבו:       אני מעביר את רשות הדיבור למר אילן זגדון, מייסד ומנהל פורום המסעדות

אליהו (אלי) רביבו:       את מי את מייצגת?      

ורוניקה רוזנברג: אני עורכת דין ומנכ"לית ארגון חברות הניקיון בישראל

ורוניקה רוזנברג:  אם יורשה לי ממש בקצרה, כי אני צריכה ללכת לוועדה נוספת

אליהו (אלי) רביבו: גם אני מאחר לוועדה נוספת

אליהו (אלי) רביבו:  כולנו נעשה  את זה בתמצות

ורוניקה רוזנברג: תודה

ורוניקה רוזנברג:  יש לנו משימה לאומית לשמר את הרציפות התפקודית במשק במפעלים חיוניים

ורוניקה רוזנברג:  ניתנה פה דוגמה מפי יושבת ראש בתי האבות שבהדסה המנקים לא הגיעו לעבודה החל מיום שבת, וכמחווה מדהימה 150 בני נוער של תנועת "בני עקיבא" הגיעו לנקות

ורוניקה רוזנברג:  אנחנו נמצאים בסיטואציה עוד לפני המלחמה של מחסור אדיר

ורוניקה רוזנברג:  כרגע יש רשויות שדורשות באופן מפורש שעובדים יעברו סיווג ביטחוני

אליהו (אלי) רביבו: אני מבין

אליהו (אלי) רביבו:  העניין הוא שתת הענף שלכם אינו זכאי לקבל עד היום עובדים זרים

ורוניקה רוזנברג: יפה, ולזה אני רוצה להגיע

ורוניקה רוזנברג:  במסגרת היוזמה שלך אני מבקשת להוציא הוראת שעה לאפשר לעובדים הזרים שלא נמצאים בתעסוקה לעבוד בענף הניקיון משום שכיום אין אישור

ורוניקה רוזנברג:  זה יביא למצב שנוכל לתת את השירות כי זה שירות חיוני במפעלים חיוניים ובמקומות אחרים

ורוניקה רוזנברג:  כרגע אין עובדים או לא מגיעים עובדים ויש צורך כי אנחנו מדברים על בריאות הציבור

ורוניקה רוזנברג:  תודה

אליהו (אלי) רביבו: אני מודה לך, גברתי

אליהו (אלי) רביבו:  מר אילן זגדון, בבקשה

אילן גילאון: אני מצטער, אני ברכב

אילן גילאון:  הייתי בבית והייתה אזעקה ואני בדרך לספק כמה סנדביצ'ים לסורוקה

אילן גילאון:  אז אני ברכב

אילן גילאון:  תודה רבה לכם על הוועדה החשובה מאוד הזאת

אילן גילאון:       ענף המסעדות סובל ממצוקה קשה מאוד של כוח אדם – זה ידוע, זה לא מהיום

אילן גילאון:  אני רוצה להתמקד יותר בנושא העובדים הפלסטינים והאריתראים

אליהו (אלי) רביבו: מר זגדון, אני מתנצל, אני מבקש ממך למקד את הסקירה ואת הבקשה שלך סביב ההגדרה של הדיון הזה, ולא על דברים שבשגרה, לא על מגבלות, חוסרים ואתגרים אחרים

אילן גילאון: אז אני אמקד את זה בדבר אחד כי כולם כבר דיברו על הכול ונגמרו המילים

אילן גילאון:  אנחנו צריכים לחשוב על היום שאחרי ועל הרגעים האלה

אילן גילאון:  כמו שאני רואה את זה, הדברים נמצאים על שולחן שר הכלכלה להכניס דחוף עובדים זרים למדינת ישראל

אילן גילאון:  ענבל מודעת לזה

אילן גילאון:  לטעמי, לא להסתמך יותר על העובדים הפלסטינים

אילן גילאון:  אני צופה פה בעיה ענקית בחיכוך שלה עם העובדים היהודים

אליהו (אלי) רביבו: אם שמעת את הסקירה שלי בתחילת הדיון נגעתי בדיוק בכך

אליהו (אלי) רביבו:  אני מודיע לך שאני לא מתכוון לשחרר את זה

אליהו (אלי) רביבו:  אני  מתכוון לקיים דיון מצומצם יותר עם עורכת הדין משש, עם מר סיסו ועם סגן אלוף אלעד גורן מהמתפ"ש

אליהו (אלי) רביבו:  אנחנו נצטרך לקיים הערכת מצב עתידית ולראות פני עתיד מהיום – חד-משמעית

אליהו (אלי) רביבו:  הנושא שאתה מדבר עליו ברור לי בכל סוגיו ומרכיביו בכלל הענפים

אילן גילאון: מדהים

אילן גילאון:  ענף המסעדות סגור ברובו כרגע

אילן גילאון:  אנחנו עושים את כל המאמצים כדי לשרוד

אילן גילאון:  אני חוזר: עובדים, עובדים, עובדים

אילן גילאון:  מה שנגעת בו כרגע זה הנושא העיקרי

אילן גילאון:  יש תכנית מוכנה להביא 50,000 עובדים מהודו

אילן גילאון:  התכנית הזאת כבר מוכנה; צריך לשים שם גז ולהביא אותם כמה שיותר מהר

אילן גילאון:  גם בימים אלה הם יבואו, הם רוצים לבוא לארץ, וזה הנושא העיקרי שעליו אני מדבר

אליהו (אלי) רביבו: אני מבקש להיעזר בך

אליהו (אלי) רביבו:  אתה התחום הראשון שאני יכול לבקש ממנו סיוע

אליהו (אלי) רביבו:  האם יש עובדים בענף המסעדנות שכרגע לא עובדים ואתה יודע לשדך אותם לענפים אחרים שנואקים וזקוקים לעובדים?      

אילן גילאון: אני כבר אומר לך שזה קורה

אילן גילאון:  לנו אין עובדים זרים כרגע, רק עובדים יהודים וכמעט כולם מתנדבים

אליהו (אלי) רביבו: יש אצלכם עובדים זרים

אילן גילאון: אין לנו כרגע עובדים זרים

אילן גילאון:  כולם פלסטינים או המסעדות סגורות

אילן גילאון:  אנחנו לא מעסיקים כרגע

אילן גילאון:  כרגע ברוב המסעדות או המשפחות עובדות - -     

קריאה: שפים מומחים רק במסעדות אתניות

אליהו (אלי) רביבו: לא משנה, הם עדיין חלק מאותו ענף

אליהו (אלי) רביבו:  בכל מקרה אם יש עובדים זרים וישראלים מתחום המסעדנות פנויים לעבודה אני אשמח לשמוע עליהם, ונבחן את הדרך אם הם יסכימו להירתם יותר גם לתגמל אותם ולתמרץ אותם בגין עבודתם

אליהו (אלי) רביבו:  אני מאוד מודה לך, אדוני

אילן גילאון: אני מודה לך

אליהו (אלי) רביבו: בבקשה, אדוני

יהודה בן סנאן: אני מתנצל על האיחור, הייתי בוועדת הכלכלה

אליהו (אלי) רביבו: אני אמור להיות עכשיו גם בוועדת הפנים בנושא מאוד דחוף וגם בוועדת הכלכלה

אליהו (אלי) רביבו:  אני מבקש לתמצת

יהודה בן סנאן: טלגרפית

יהודה בן סנאן:  אני חבר הנהלת התאחדות תאגידי עובדים זרים

יהודה בן סנאן:  אני גם מנכ"ל לשכת הקבלנים בישראל

יהודה בן סנאן:  כל אתרי הבנייה בישראל סגורים כרגע

יהודה בן סנאן:  אנחנו עושים מאמצים עילאיים כדי לפתוח אותם

יהודה בן סנאן:  עשרות אלפי עובדים זרים יושבים היום בבית בחוסר מעש

יהודה בן סנאן:  אני לא רוצה להיכנס להשפעות הכלכליות של שבועיים ימים שעובדים זרים יושבים בבית עם כל העלויות שכרוכות בכך

יהודה בן סנאן:  זה בטח לא המקום לדבר על כך

יהודה בן סנאן:  אבל כבוד יושב-ראש הוועדה מחפש פתרונות מידיים

יהודה בן סנאן:  אני מניח שאתרי הבנייה ייפתחו מחר, מחרתיים, בתחילת השבוע הבא

יהודה בן סנאן:  אנחנו עושים מאמצים כדי לדחוף את כל העובדים הזרים לאתרי הבנייה

יהודה בן סנאן:  במקביל, לצערי הרב, המון עובדים זרים נוסעים הביתה, וזה יכביד עלינו מאוד לנהל אתרי בנייה באופן תקין

יהודה בן סנאן:      אבל אני לא יודע אם כבוד יושב-ראש הוועדה יודע שעד סוף השנה הזאת יש אלפי עובדים זרים שאמורים לסיים את השהות שלהם בישראל ולעזוב את ישראל

יהודה בן סנאן:  יש אלפים כאלה

אלדד ניצן: תגיד לו למה

יהודה בן סנאן: כי הם סיימו 63 חודשים של משך ההעסקה

אליהו (אלי) רביבו: אני ממש מתנצל, מכובדי

אליהו (אלי) רביבו:  בדיון הזה, ובכלל בתקופה הזאת של מלחמה, אנחנו נוגעים אך ורק באתגרים העומדים לפתחנו בנסיבות המלחמה

יהודה בן סנאן: הנה האתגר: יש מחסור אדיר של עובדים זרים

יהודה בן סנאן:  יש אלפי עובדים שצריכים לצאת באופן חוקי ממדינת ישראל

יהודה בן סנאן:  לכן מוצע כרגע בשלב הזה בשל הצפי של אי כניסת עובדים זרים חדשים אם המדינה הזאת תימשך

יהודה בן סנאן:  שום מדינה – לא סין ולא הודו – ישחררו עובדים זרים אם המדינה הזאת נמצאת במלחמה

יהודה בן סנאן:  לכן אני מציע כהוראת שעה שהעובדים הזרים שכבר נמצאים בישראל - -     

אליהו (אלי) רביבו: להאריך להם?      

אלדד ניצן: לתקופה נוספת עד שהמצב ייגמר

אליהו (אלי) רביבו: הבנתי, מקבל, עושה שכל

אליהו (אלי) רביבו:  אני יודע שזאת המגמה שרשות האוכלוסין כבר הולכת לקראתה ומטפלת בזה בכלל הענפים, ואני מודה לך שהצפת את זה

אליהו (אלי) רביבו:       אני מבקש לחזור לגברת מיכל ארן, בבקשה

מיכאל אורן: שלום

מיכאל אורן:  אני מתנצלת על התקלה הטכנית הקודמת ואני מקווה שתשמעו אותי עכשיו

מיכאל אורן:  הייתי שמחה מאוד להיות איתכם פיזית

מיכאל אורן:  אני מודה מאוד על הדיון הזה – הוא מאוד חשוב ומעניין

מיכאל אורן:  אני רוצה להגיד כמה מילים על פעולות שאנחנו רואים לנכון עכשיו כי התייחסו למשרד הבינוי והשיכון

מיכאל אורן:      ראשית, נושא הרשויות המקומיות

מיכאל אורן:  כשקיבלנו אמירה מהרשויות המקומיות שהם סוגרים אתרים אני חייבת להגיש ביומיים-שלושה הראשונים למהלך הבנו את הרצון של הרשויות המקומיות להבין מה קורה בשטחן, מה קורה בגבולות אתרי הבנייה שלהן

מיכאל אורן:  אני גם חושבת שכולנו היינו בצורך להבין את האירוע יותר לעומק

מיכאל אורן:  עם זאת ברור לנו במאה אחוז שהמצב הזה לא יכול להישאר לאורך זמן ושצריך להתחיל להניע את הרשויות לפעול מהר ככל הניתן לפתוח את האתרים כדי שנוכל לשמור על רציפות תפקודית של הענף

מיכאל אורן:  אנחנו גם ככה בדפיציט בכל הנוגע להיצע, ויש לנו צורך גדול בכוח עבודה

מיכאל אורן:  לעניין הרשויות אני אגיד שנושא הסמכות של הרשויות לעצור עכשיו את אתרי הבנייה הוא לא בסמכות משרד הבינוי והשיכון אבל אני יודע שהוא נבדק בימים אלה בידי משרד המשפטים, ומשרד המשפטים אמור לצאת עם איזושהי אמירה בהקשר הזה כי הדבר הזה חייב להימשך איכשהו

מיכאל אורן:       מה שכן, אנחנו עוד אומרים שברור לנו שיש אזורים שבהם הבנייה לא תתחדש

מיכאל אורן:  זאת אומרת לא נתחיל עכשיו ברגע זה בטווח הקצר לראות חזרה של בנייה באשקלון, בשדרות וכדומה

מיכאל אורן:  עם זאת בטווח הקצר אנחנו רוצים לראות בנייה במרכז הארץ או במקומות שבהם אפשר

מיכאל אורן:  אז גם סוג של מיפוי שנערך היום איפה כן ואיפה לא ניתן לחדש את הבנייה כבר בטווח המידי ולהעביר לשם כוח עבודה שכרגע יושב בבית

מיכאל אורן:  מבחינתנו יש גם כוחות עבודה שהועברו מדרום הארץ

מיכאל אורן:  ייתכן שתהיה לנו עזרה נוספת מהצפון – גם בהקשר הזה נעשה חשיבה

מיכאל אורן:  אבל המטרה היא להגדיר איפה אפשר ומתי להתחיל לעבוד

מיכאל אורן:      העניין הזה שהענף שלנו נשען המון על כוח עבודה פלסטיני ואנחנו כנראה נערכים למערכה ארוכה מאוד בלחימה אז ברור שיהיה אתגר בנושא העסקת פלסטינים בטווח הקרוב ואולי גם בטווח הבינוני

מיכאל אורן:  כדי שלא ניכנס לבעיה בהקשר הזה חייבים לפעול ככל הניתן בזירה של העובדים הזרים

מיכאל אורן:  כבר העלו פה כל מיני נקודות כמו הארכת השהות של אלה שכבר נמצאים כאן אף על פי שהוויזה שלהם צפויה לפוג; דיברו כאן על הגדלת מכסות

מיכאל אורן:  אני רוצה לומר שאנחנו רוצים להגדיל ולייעל את הקצאת המכסות של חברות הביצוע שיודעות להביא בינתיים כוח עבודה בעצמן לענף בארץ, לסייע ולהחיות אותו

מיכאל אורן:  יש לנו סדרה של פעולות שאנחנו מתרגמים לאיזו טיוטת מחליטים

מיכאל אורן:  כמובן, טיוטת המחליטים המסודרת הזאת היא בשיח משותף עם כל הגורמים, אבל חשוב לי להגיד שאנחנו מתנגדים כרגע לניוד של עובדים מענף שלנו לענף התעשייה

מיכאל אורן:  הדבר הזה נאמר באופן מפורש על-ידי השר שלנו כי ברור לנו במאה אחוז שאנחנו צריכים להתחיל לייצר את הרציפות התפקודית של הענף וחייבים להמשיך בהליכי הבנייה, כמובן, כפוף לזה שאנחנו שומרים על כל התנאים שמגיעים לעובדים, כל יכולת ההגנה שלהם ובאזורים שבהם זה לא יהווה להם סיכון

מיכאל אורן:  כמובן, גם כפוף לזה שיהיה כוח עבודה נגדיר את סוגי העבודות כדי שנוכל לקדם הרבה מהתהליכים ולא להיתקע

מיכאל אורן:       אתה שאלת על עוד מדינות

מיכאל אורן:  יש הסכם עם הודו שאנחנו יודעים שהוא כבר בהתהוות ובתהליכים

מיכאל אורן:  אנחנו רוצים להאיץ אותו

מיכאל אורן:  יש סדרה של פעולות שאנחנו כותבים כרגע שמטרתן לשמור על רציפות תפקודית של הענף

מיכאל אורן:  אני מאמינה שהטיוטה הזאת תעבור בין הגורמים המקצועיים בצורה מסודרת, וכמובן, שאר הפעולות שלא דורשות טיוטת החלטה ייעשו במסוכם

מיכאל אורן:       חשוב לנו מאוד להגיד שענף הבנייה הוא ענף חיוני

מיכאל אורן:  אנחנו חייבים לשמור עליו כזה

מיכאל אורן:  הוא גם היה כזה בזמן הקורונה, וצריך להיות כזה כרגע

מיכאל אורן:  אנחנו צריכים תחת כל המגבלות הנוכחיות לתכנן עכשיו לטווח הקצר, הבינוני והארוך כדי לשמר אותו

מיכאל אורן:  זה ממש מעסיק אותנו בימים אלה, ואנחנו גם מחכים להנחיה של משרד המשפטים בקשר לרשויות

מיכאל אורן:  זה מה שהיה חשוב לי להוסיף

אליהו (אלי) רביבו: אני מודה לך מאוד

אליהו (אלי) רביבו:  לגבי חלק ממה שגברתי אמרה התייחסתי כבר, לגבי חלק אנחנו נמשיך בעבודה

אליהו (אלי) רביבו:       ברשותכם, אני אעבור לדברי סיכום: הוועדה מבקשת לקבל ממשרד החוץ נתונים מדויקים כמה מנותקי קשר יש שאינם תושבי המדינה

אליהו (אלי) רביבו:  כשאני אומר "שאינם תושבי המדינה" אני מתכוון לעובדים זרים

אליהו (אלי) רביבו:       הוועדה תקיים בהקדם האפשרי דיון בנושא ענף החקלאות בשאיפה שהיא תקדים סיור במקום גם באופן בלתי פורמלי

אליהו (אלי) רביבו:       הוועדה מבקשת מהביטוח הלאומי ומרשות האוכלוסין להוציא הודעה משותפת בכמה שפות על המענה הנפשי שהרשויות מעניקות במימון המדינה

אליהו (אלי) רביבו:  חשוב שהעובדים יהיו מודעים לזכויותיהם ושנתווך להם את המציאות שאליה הם נשאבו יחד איתנו

אליהו (אלי) רביבו:        הוועדה מבקשת עדכון מרשות האוכלוסין ומ"קדם" על הפתרונות המוצעים למעבר העובדים הזרים מענף הבניין לסיעוד כל זמן שבאופן בלתי תלוי הענף הזה לא חוזר לפעילות

אליהו (אלי) רביבו:  כשאני אומר "סיעוד" אני מתכוון, כמובן, לסיעוד המוסדי

אליהו (אלי) רביבו:  זאת כדי לתת פתרונות מידיים ועזרה למוסדות

אליהו (אלי) רביבו:      הוועדה תבחן סיוע נדרש לכלל הענפים ותשקול לקיים דיונים ספציפיים על הענפים הזקוקים לסיוע

אליהו (אלי) רביבו:       כמו כן הוועדה דורשת מרשות האוכלוסין להגיש סקירה ברורה וממוקדת אחר התבחינים בהיערכות לקראת מחסור בעובדים זרים בעיקר בשל הצפי של אי-כניסת עובדים פלסטינים מעזה, בוודאי בתקופה הקרובה; הוועדה תשמח לקבל התייחסות האם נבחנת אפשרות לזרז או לדלג על תהליכים מסוימים בהוראת שעה מול מדינות שאנחנו עומדים לחתום איתן על הסכם בילטרלי שתוחרג מהמדיניות שעובדים יגיעו לכאן רק לאחר שחתמנו מול המדינה על הסכם בילטרלי מוסדר, וזאת בנסיבות העניין

אליהו (אלי) רביבו:       אני מאחל מכאן שוב למדינת ישראל על כל יושביה ותושביה בריאות, הצלחה, ביטחון; שנצא מהמערכה הזאת חזקים, מחוזקים, מאוחדים

אליהו (אלי) רביבו:  נישא תפילה לבורא עולם שיגיד: די לצרותינו

אליהו (אלי) רביבו:  תודה רבה, הישיבה נעולה